title: 2008/629/KE: Deċiżjoni tal-Kummissjoni tat- 12 ta’ Ġunju 2008 li temenda d-Deċiżjoni 2005/56/KE biex tiġi ffurmata l-Aġenzija Eżekuttiva ta’ l-Edukazzjoni, l-Awdjoviżiv u l-Kultura (EACEA) għall-immaniġġjar ta’ l-azzjoni tal-Komunita' fil-qasam ta’ l-edukazzjoni, is-settur awdjoviżiv u l-kultura fl-applikazzjoni tar-Regolament tal-Kunsill (KE) Nru 58/2003

text:
                  1.8.2008

                  MT

                  Il-Ġurnal Uffiċjali ta’ l-Unjoni Ewropea

                  L 205/47

            DEĊIŻJONI TAL-KUMMISSJONI
      tat-12 ta’ Ġunju 2008
      li temenda d-Deċiżjoni 2005/56/KE biex tiġi ffurmata l-Aġenzija Eżekuttiva ta’ l-Edukazzjoni, l-Awdjoviżiv u l-Kultura (EACEA) għall-immaniġġjar ta’ l-azzjoni tal-Komunita' fil-qasam ta’ l-edukazzjoni, is-settur awdjoviżiv u l-kultura fl-applikazzjoni tar-Regolament tal-Kunsill (KE) Nru 58/2003
      (2008/629/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 58/2003 tad-19 ta’ Diċembru 2002 li jistabbilixxi kif l-aġenziji eżekuttivi jistgħu jiġu mogħtija ċertu xogħol fl-immaniġġjar ta’ programmi tal-Komunità (1), u b’mod partikolari fl-Artiklu 3(1),
      Billi:

                  (1)

                  Taħt l-Artiklu 4(1) tad-Deċizjoni tal-Kummissjoni 2005/56/KE (2), l-Aġenzija Eżekuttiva ta’ l-Edukazzjoni, l-Awdjoviżiv u l-Kultura (EACEA) (minn hawn 'il quddiem irreferuta bħala “l-Aġenzija”) ingħatat l-inkarigu biex timmaniġġja uħud mil-linji ta’ programmi tal-Komunita' fil-qasam ta’ l-edukazzjoni, is-settur awdjoviżiv u l-kultura, u b’mod partikolari l-immaniġġjar tal-programm ta’ appoġġ għas-settur awdjoviżiv Ewropew MEDIA 2007 (2007-2013), li ġie stabbilit bid-Deċiżjoni Nru 1718/2006/KE tal-Parlament u tal-Kunsill (3), il-programm li jinkoraġġixxi l-iżvilupp ta’ xogħlijiet awdjoviżivi Ewropej, MEDIA Plus – Żvilupp, Distribuzzjoni u Promozzjoni (2001-2006), stabbilit mid-Deċiżjoni tal-Kunsill 2008/21/KE (4), u bi programm ta’ taħriġ għall-professjonisti ta’ l-indusrija awdjoviżiva bil-programm MEDIA-Training (2001-2006), stabbilit bid-Deċiżjoni Nru 163/2001/KE tal-Parlament Ewropew u tal-Kunsill (5).

                  (2)

                  Wara l-Artiklu 4(3) tad-Deċiżjoni 2005/56/KE, l-Aġenzija ġiet inkarigata mill-Kummissjoni, wara li rċeviet l-opinjoni tal-Kumitat għall-Aġenziji Eżekuttivi, biex twettaq iktar xogħlijiet ta’ l-istess tip taħt il-programmi tal-Komunita' fil-qasam ta’ l-edukazzjoni, fis-settur awdjoviżiv u fil-kultura.

                  (3)

                  Il-mandat ta’ l-Aġenzija għandu jkopri ukoll l-immaniġġjar u l-għeluq ta’ proġetti taħt il-programm ta’ taħriġ għall-professjonisti fil-programm Ewropew għall-industrija awdjoviżiva MEDIA II- Taħriġ (1996-2006) approvat mid-Deċiżjoni tal-Kunsill 95/564/KE (6); u l-programm li jinkoraġġixxi l-iżvilupp u d-distribuzzjoni ta’ xogħlijiet Ewropej MEDIA II – Żvilupp u distribuzzjoni (1996-2000) approvat mid-Deċiżjoni tal-Kunsill 95/563/KE (7).

                  (4)

                  Id-Deċiżjoni 2005/56/KE konsegwentament għandha tiġi emendata.

                  (5)

                  Il-proviżjonijiet kif stabbiliti mid-Deċiżjoni huma skond l-opinjoni tal-Kumitat għall-Aġenziji Eżekuttivi,

            IDDEĊIDIET KIF ĠEJ:
      Artikolu
      Fid-Deċiżjoni 2005/56/KE il-punti 29 u 30 li ġejjin se jiġu miżjuda ma’ l-Artiklu 4(1):

                  “29)

                  il-programm ta’ taħriġ għall-professjonisti fil-programm Ewropew għall-industrija awdjoviżiva (MEDIA II – Training) (1996-2000), stabbilit mid-Deċiżjoni tal-Kunsill 95/564/KE (*);

                  30)

                  il-programm li jinkoraġġixxi l-iżvilupp u d-distribuzzjoni ta’ xogħlijiet awdjoviżivi Ewropej (MEDIA II – Żvilupp u Distribuzzjoni) (1996-2000), stabbilit mid-Deċiżjoni tal-Kunsill 95/563/KE (**).

         Magħmula fi Brussell, 12 ta’ Ġunju 2008.

               Għall-Kummissjoni

            Viviane REDING

               Membru tal-Kummissjoni

         (1)  ĠU L 11, 16.1.2003, p. 1.

         (2)  ĠU L 24, 27.1.2005, p. 35. Id-Deċiżjoni kif emendata bid-Deċiżjoni 2007/114/KE (ĠU L 49, 17.2.2007, p. 21).

         (3)  ĠU L 327, 24.11.2006, p. 12.

         (4)  ĠU L 336, 30.12.2000, p. 82. Id-Deċiżjoni kif emendata l-aħħar bid-Deċiżjoni tal-Kummissjoni (KE) Nru 885/2004 (ĠU L 168, 1.5.2004, p. 1).

         (5)  ĠU L 26, 27.1.2001, p. 1. Id-Deċiżjoni kif emendata l-aħħar bir-Regolament (KE) Nru 885/2004.

         (6)  ĠU L 321, 30.12.1995, p. 33.

         (7)  ĠU L 321, 30.12.1995, p. 25.


title: Deċiżjoni Nru H1 tat- 12 ta’ Ġunju 2009 dwar il-qafas għat-tranżizzjoni mir-Regolamenti tal-Kunsill (KEE) Nru 1408/71 u (KEE) Nru 574/72 għar-Regolamenti (KE) Nru 883/2004 u (KE) Nru 987/2009 tal-Parlament Ewropew u tal-Kunsill u l-applikazzjoni ta’ Deċiżjonijiet u Rakkomandazzjonijiet tal-Kummissjoni Amministrattiva għall-koordinament ta’ sistemi tas-sigurtà soċjali (Test b’relevanza għaż-ŻEE u għall-Ftehim KE/Żvizzera)

text:
               24.4.2010

               MT

               Il-Ġurnal Uffiċjali tal-Unjoni Ewropea

               C 106/13

         DEĊIŻJONI Nru H1
   tat-12 ta’ Ġunju 2009
   dwar il-qafas għat-tranżizzjoni mir-Regolamenti tal-Kunsill (KEE) Nru 1408/71 u (KEE) Nru 574/72 għar-Regolamenti (KE) Nru 883/2004 u (KE) Nru 987/2009 tal-Parlament Ewropew u tal-Kunsill u l-applikazzjoni ta’ Deċiżjonijiet u Rakkomandazzjonijiet tal-Kummissjoni Amministrattiva għall-koordinament ta’ sistemi tas-sigurtà soċjali
   (Test b’rilevanza għaż-ŻEE u għall-Ftehim KE/Żvizzera)
   2010/C 106/05
   IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI,
   Wara li kkunsidrat l-Artikolu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali (1), li taħtu l-Kummissjoni Amministrattiva hija responsabbli li tittratta l-kwistjonijiet amministrattivi kollha jew il-kwistjonijiet kollha ta’ interpretazzjoni li joħorġu mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (2),
   Wara li kkunsidrat l-Artikoli 87 u 91 tar-Regolament (KE) Nru 883/2004,
   Wara li kkunsidrat l-Artikolu 64(7) u l-Artikoli 93 sa 97 tar-Regolament (KE) Nru 987/2009,
   Billi:

               (1)

               Ir-Regolamenti (KE) Nru 883/2004 u (KE) Nru 987/2009 jidħlu fis-seħħ fl-1 ta’ Mejju 2010 u r-Regolamenti (KEE) Nru 1408/71 (3) u (KEE) Nru 574/72 (4) għandhom jiġu revokati fl-istess jum, minbarra s-sitwazzjonijiet irregolati bl-Artikolu 90(1) tar-Regolament (KE) Nru 883/2004 u l-Artikolu 96(1) tar-Regolament (KE) Nru 987/2009.

               (2)

               Soġġett għall-Artikolu 87(8) tar-Regolament (KE) Nru 883/2004 u l-Artikolu 94 tar-Regolament (KE) Nru 987/2009, fil-prinċipju, dikjarazzjonijiet li jitressqu qabel id-data tad-dħul fis-seħħ ta’ dawn ir-Regolamenti għandhom ikomplu jiġu regolati bil-liġi li kienet applikabbli għalihom fiż-żmien li tressqu u d-dispożizzjonijiet ta’ dawn ir-Regolamenti għandhom japplikaw biss għal dikjarazzjonijiet li nfetħu wara d-dħul tagħhom fis-seħħ.

               (3)

               Id-Deċiżjonijiet Nru 74 sa 208 u r-Rakkomandazzjonijiet Nru 14 sa 23 tal-Kummissjoni Amministrattiva dwar is-Sigurtà Soċjali għall-Ħaddiema Migranti, li għadhom fis-seħħ, ma jibqgħux validi fid-data meta jiġu revokati r-Regolamenti (KEE) Nru 1408/74 u (KEE) Nru 574/72 u r-Regolamenti (KE) Nru 883/2004 u (KE) Nru 987/2009 jidħlu fis-seħħ.

               (4)

               Jeħtieġ li jiġu adattati ċerti Deċiżjonijiet u Rakkomandazzjonijiet applikabbli skont ir-Regolamenti (KEE) Nru 1408/71 u (KEE) Nru 574/72 biex jikkorrispondu mad-dispożizzjonijiet tar-Regolamenti (KE) Nru 883/2004 u (KE) Nru 987/2009.

               (5)

               Hemm bżonn ta’ trasparenza u gwida għall-istituzzjonijiet fl-applikazzjoni tad-Deċiżjonijiet u r-Rakkomandazzjonijiet tal-Kummissjoni Amministrattiva skont ir-Regolament (KEE) Nru 1408/71 u (KEE) Nru 574/72 wara d-data tad-dħul fis-seħħ tar-Regolamenti (KE) Nru 883/2004 u (KE) Nru 987/2009.

               (6)

               Minħabba l-kumplessità legali u teknika, il-perjodu ta’ żmien ristrett u l-ħtieġa li jingħataw prijorità ċerti karigi tal-Kummissjoni Amministrattiva, uħud mid-Deċiżjonijiet mhumiex se jkunu lesti għall-pubblikazzjoni fil-ħin qabel id-dħul fis-seħħ tar-Regolamenti (KE) Nru 883/2004 u (KE) Nru 987/2009, iżda biss fi stadju aktar tard.

               (7)

               Ċerti dispożizzjonijiet ta’ Deċiżjonijiet u Rakkomandazzjonijiet applikabbli skont ir-Regolamenti (KEE) Nru 1408/71 u (KEE) Nru 574/72 huma inkorporati direttament fid-dispożizzjonijiet tar-Regolamenti (KE) Nru 883/2004 u (KE) Nru 987/2009.

               (8)

               Filwaqt li taġixxi skont il-kundizzjonijiet iffissati fl-Artikolu 71(2) tar-Regolament (KE) Nru 883/2004,

         IDDEĊIDIET KIF ĠEJ:

               1.

               Id-Deċiżjonijiet u r-Rakkomandazzjonijiet li jirreferu għar-Regolamenti (KEE) Nru 1408/71 u (KEE) Nru 574/72 ma għandhomx japplikaw għal każijiet regolati bir-Regolamenti (KE) Nru 883/2004 u (KE) Nru 987/2009.
               Madankollu, dawn id-Deċiżjonijiet u r-Rakkomandazzjonijiet jibqgħu applikabbli fejn ir-Regolamenti (KEE) Nru 1408/71 u (KEE) Nru 574/72 jibqgħu fis-seħħ u jibqa’ jkollhom effett legali, b’mod partikolari f’sitwazzjonijiet skont l-Artikolu 90(1), it-tieni inċiż, tar-Regolament (KE) Nru 883/2004 u l-Artikolu 96(1), it-tieni inċiż, tar-Regolament (KE) Nru 987/2009.

               2.

               Id-Deċiżjonijiet u r-Rakkomandazzjonijiet li huma elenkati fil-Parti A tal-Anness ma għandhom jiġu sostitwiti b’ebda Deċiżjoni jew Rakkomandazzjoni fir-rigward tar-Regolamenti (KE) Nru 883/2004 u (KE) Nru 987/2009.

               3.

               Id-Deċiżjonijiet u r-Rakkomandazzjonijiet elenkati fil-Parti B tal-Anness għandhom jiġu sostitwiti bid-Deċiżjonijiet u r-Rakkomandazzjonijiet ġodda indikati fir-rigward tar-Regolamenti (KE) Nru 883/2004 u (KE) Nru 987/2009.

               4.

               Id-Deċiżjonijiet elenkati fil-Parti C tal-Anness għandhom jiġu adattati mill-Kummissjoni Amministrattiva kemm jista’ jkun malajr biex dawn jikkorrispondu mad-dispożizzjonijiet tar-Regolamenti (KE) Nru 883/2004 u (KE) Nru 987/2009 minħabba li l-prinċipji f’dawn id-Deċiżjonijiet għandhom jiġu applikati wkoll fir-rigward ta’ dawn ir-Regolamenti.

               5.

               Id-dokumenti meħtieġa għall-applikazzjoni tar-Regolamenti (KEE) Nru 1408/71 u (KEE) Nru 574/72 (jiġifieri, il-Formoli Elettroniċi, il-Karta Ewropea tal-Assigurazzjoni tas-Saħħa u ċ-Ċertifikati ta’ Tibdil Provviżorju) maħruġa mill-istituzzjonijiet, l-awtoritajiet u korpi oħrajn kompetenti tal-Istati Membri qabel id-dħul fis-seħħ tar-Regolamenti (KE) Nru 883/2004 u (KE) Nru 987/2009 għandhom jibqgħu validi (minkejja l-fatt li r-referenzi ntrabtu mar-Regolamenti (KEE) Nru 1408/71 u (KEE) Nru 574/72) u għandhom jitqiesu mill-istituzzjonijiet, l-awtoritajiet u l-korpi l-oħra ta’ Stati Membri oħrajn anki wara dik id-data, sakemm tiskadi d-data tagħhom ta’ validità jew sakemm jiġu rtirati jew jinbidlu bid-dokumenti maħruġa jew ikkomunikati skont ir-Regolamenti (KE) Nru 883/2004 u (KE) Nru 987/2009.

               6.

               Din id-Deċiżjoni għandha tkun ippubblikata f’Il-Ġurnal Uffiċjali tal-Unjoni Ewropea. Għandha tibda tapplika mid-data tad-dħul fis-seħħ tar-Regolament (KE) Nru 987/2009.

            Il-President tal-Kummissjoni Amministrattiva

         Gabriela PIKOROVÁ

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.

      (3)  ĠU L 149, 5.7.1971, p. 2.

      (4)  ĠU L 74, 27.3.1972, p. 1.

      ANNESS

         PARTI A

      (Id-Deċiżjonijiet u r-Rakkomandazzjonijiet li jirreferu għar-Regolamenti (KEE) Nru 1408/71 u (KEE) Nru 574/72 mingħajr suċċessur fir-rigward tar-Regolamenti (KE) Nru 883/2004 u (KE) Nru 987/2009.

         Id-Deċiżjonijiet:

                  Id-Deċiżjoni 74

                  Id-Deċiżjoni 76

                  Id-Deċiżjoni 79

                  Id-Deċiżjoni 81

                  Id-Deċiżjoni 85

                  Id-Deċiżjoni 89

                  Id-Deċiżjoni 91

                  Id-Deċiżjoni 115

                  Id-Deċiżjoni 117

                  Id-Deċiżjoni 118

                  Id-Deċiżjoni 121

                  Id-Deċiżjoni 126

                  Id-Deċiżjoni 132

                  Id-Deċiżjoni 133

                  Id-Deċiżjoni 134

                  Id-Deċiżjoni 135

                  Id-Deċiżjoni 136

                  Id-Deċiżjoni 137

                  Id-Deċiżjoni 142

                  Id-Deċiżjoni 143

                  Id-Deċiżjoni 145

                  Id-Deċiżjoni 146

                  Id-Deċiżjoni 148

                  Id-Deċiżjoni 151

                  Id-Deċiżjoni 152

                  Id-Deċiżjoni 156

                  Id-Deċiżjoni 167

                  Id-Deċiżjoni 171

                  Id-Deċiżjoni 173

                  Id-Deċiżjoni 174

                  Id-Deċiżjoni 176

                  Id-Deċiżjoni 178

                  Id-Deċiżjoni 180

                  Id-Deċiżjoni 192

                  Id-Deċiżjoni 193

                  Id-Deċiżjoni 197

                  Id-Deċiżjoni 198

                  Id-Deċiżjoni 199

                  Id-Deċiżjoni 201

                  Id-Deċiżjoni 202

                  Id-Deċiżjoni 204

         Rakkomandazzjonijiet:

                  Ir-Rakkomandazzjoni 15

                  Ir-Rakkomandazzjoni 16

                  Ir-Rakkomandazzjoni 17

                  Ir-Rakkomandazzjoni 19

                  Ir-Rakkomandazzjoni 20

                  Ir-Rakkomandazzjoni 23

         PARTI B

      (Id-Deċiżjonijiet u r-Rakkomandazzjonijiet sostitwiti li jirreferu għar-Regolamenti (KEE) Nru 1408/71 u (KEE) Nru 574/72 u s-suċċessuri tagħhom fir-rigward tar-Regolamenti (KE) Nru 883/2004 u (KE) Nru 987/2009.)

                  Deċiżjonijiet skont ir-Regolamenti (KEE) Nru 1408/71 u (KEE) Nru 574/72

                  Deċiżjonijiet li jikkorrispondu skont ir-Regolamenti (KE) Nru 883/2004 u (KE) Nru 987/2009

                  Id-Deċiżjoni 75

                  ID-DEĊIŻJONI P1

                  Id-Deċiżjoni 83

                  ID-DEĊIŻJONI U1

                  Id-Deċiżjoni 96

                  ID-DEĊIŻJONI P1

                  Id-Deċiżjoni 99

                  ID-DEĊIŻJONI H1

                  Id-Deċiżjoni 100

                  ID-DEĊIŻJONI H1

                  Id-Deċiżjoni 101

                  ID-DEĊIŻJONI H1

                  Id-Deċiżjoni 105

                  ID-DEĊIŻJONI P1

                  Id-Deċiżjoni 139

                  ID-DEĊIŻJONI H1

                  Id-Deċiżjoni 140

                  ID-DEĊIŻJONI H1

                  Id-Deċiżjoni 160

                  ID-DEĊIŻJONI U2

                  Id-Deċiżjoni 181

                  ID-DEĊIŻJONI A2

                  Id-Deċiżjoni 189

                  ID-DEĊIŻJONI S1

                  Id-Deċiżjoni 190

                  ID-DEĊIŻJONI S2

                  Id-Deċiżjoni 191

                  ID-DEĊIŻJONI S1

                  Id-Deċiżjoni 194

                  ID-DEĊIŻJONI S3

                  Id-Deċiżjoni 195

                  ID-DEĊIŻJONI S3

                  Id-Deċiżjoni 196

                  ID-DEĊIŻJONI S3

                  Id-Deċiżjoni 200

                  ID-DEĊIŻJONI H3

                  Id-Deċiżjoni 203

                  ID-DEĊIŻJONI S1

                  Id-Deċiżjoni 205

                  ID-DEĊIŻJONI U3

                  Id-Deċiżjoni 207

                  ID-DEĊIŻJONI F1

                  Rakkomandazzjonijiet skont ir-Regolamenti (KEE) Nru 1408/71 u (KEE) Nru 574/72

                  Rakkomandazzjonijiet li jikkorrispondu skont ir-Regolamenti (KE) Nru 883/2004 u (KE) Nru 987/2009

                  Ir-Rakkomandazzjoni 18

                  IR-RAKKOMANDAZZJONI U1

                  Ir-Rakkomandazzjoni 21

                  IR-RAKKOMANDAZZJONI U2

                  Ir-Rakkomandazzjoni 22

                  IR-RAKKOMANDAZZJONI P1

         PARTI C

      (Id-Deċiżjonijiet li jirreferu għar-Regolamenti (KEE) Nru 1408/71 u (KEE) Nru 574/72 li għad iridu jiġu adattati mill-Kummissjoni Amministrattiva)

                  Id-Deċiżjoni 138:

                  Id-Deċiżjonijiet 147 u 150

                  Id-Deċiżjoni 170 (inkluża 185)

                  Id-Deċiżjoni 175

                  Id-Deċiżjoni 206

                  Id-Deċiżjoni 208


title: Deċiżjoni tal-Kummissjoni tas- 26 ta’ Ġunju 2012 li twaqqaf grupp ta’ esperti dwar it-taxxa fuq il-valur miżjud

text:
               28.6.2012

               MT

               Il-Ġurnal Uffiċjali tal-Unjoni Ewropea

               C 188/2

         DEĊIŻJONI TAL-KUMMISSJONI
   tas-26 ta’ Ġunju 2012
   li twaqqaf grupp ta’ esperti dwar it-taxxa fuq il-valur miżjud
   2012/C 188/02
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               L-Artikolu 113 tat-Trattat assenja lill-istituzzjonijiet il-kompitu li jarmonizzaw il-leġiżlazzjoni li tikkonċerna t-taxxi fuq id-dħul min-negozju bħalma hi t-taxxa fuq il-valur miżjud (VAT) sabiex jiġi żgurat il-funzjonament tajjeb tas-suq intern.

               (2)

               Il-Komunikazzjoni mill-Kummissjoni dwar il-futur tal-VAT – Lejn sistema tal-VAT aktar sempliċi, robusta u effiċjenti mfassla għas-suq uniku (1) – fissret programm ta’ azzjoni għal riforma wiesgħa tas-sistema tal-VAT tal-UE. Biex jitwettqu l-miżuri elenkati f’din il-Komunikazzjoni, il-Kummissjoni jista’ jkun li jkollha bżonn tuża l-għarfien espert ta’ speċjalisti tal-VAT f’korp konsultattiv.

               (3)

               Kif intqal fil-Komunikazzjoni, u skont il-prinċipji ta’ Regolamentazzjoni Intelliġenti (2), il-Kummissjoni tagħti importanza kbira lill-ġbir tal-fehmiet u tal-għarfien speċifiku tal-partijiet interessati meta tkun qed tiżviluppa u timplimenta politiki ġodda li jolqtu l-VAT. Huwa għalhekk meħtieġ li jitwaqqaf grupp ta’ esperti fil-qasam tal-VAT u li jiġu definiti l-ħidmiet u l-istruttura tiegħu.

               (4)

               Il-grupp għandu jkun magħmul minn individwi li jkollhom l-għarfien espert xieraq fil-qasam tal-VAT u minn organizzazzjonijiet li jirrappreżentaw b’mod partikolari lin-negozji, lill-konsumaturi jew lill-professjonisti tat-taxxa, u li jistgħu jgħinu fl-iżvilupp u fl-implimentazzjoni tal-politiki li jolqtu l-VAT.

               (5)

               Il-grupp għandu jipprovdi lill-Kummissjoni b’pariri u għarfien fil-fond fejn tidħol it-tħejjija u l-implimentazzjoni tal-politika tal-VAT. Il-membri kollha għandhom jaqdu rwol attiv ħafna u ta’ kwalità għolja fil-laqgħat, u fil-preparazzjoni tagħhom u wara jagħmlu s-segwitu jekk ikun meħtieġ.

               (6)

               Għandhom jiġu stabbiliti regoli dwar l-iżvelar tal-informazzjoni minn membri tal-grupp.

               (7)

               Id-dejta personali għandha tiġi pproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward tal-ipproċessar ta' data (dejta) personali mill-istituzzjonijiet u l-korpi tal-Komunità u dwar il-moviment liberu ta' dik id-data (dejta) (3),

         IDDEĊIDIET DAN LI ĠEJ:
   Artikolu 1
   Suġġett
   Qiegħed b’dan jitwaqqaf grupp ta’ esperti tal-VAT, imsejjaħ il-“Grupp ta’ Esperti tal-VAT”, minn hawn ’il-quddiem “il-grupp”.
   Artikolu 2
   Kompitu
   Il-kompitu tal-grupp ikun:

               (a)

               Li jagħti pariri lill-Kummissjoni dwar it-tħejjija ta’ atti leġiżlattivi u ta’ inizjattivi oħra ta’ politika fil-qasam tal-VAT;

               (b)

               li jipprovdi għarfien fil-fond dwar l-implimentazzjoni prattika ta’ atti leġiżlattivi u inizjattivi oħra ta’ politika tal-UE fil-qasam tal-VAT.

         Artikolu 3
   Konsultazzjoni
   Il-Kummissjoni tista’ tikkonsulta lill-grupp fuq kull kwistjoni relatata mal-preparazzjoni u l-implimentazzjoni tal-leġiżlazzjoni tal-UE u inizjattivi oħra ta’ politika meħuda fil-livell tal-UE fil-qasam tal-VAT.
   Artikolu 4
   Sħubija – Ħatra
   1.   Il-grupp ikun magħmul minn massimu ta’ 40 membru.
   2.   Il-membri jkunu organizzazzjonijiet u individwi maħtura fil-kapaċità personali tagħhom, b’kompetenza fl-oqsma msemmija fl-Artikolu 2.
   3.   Id-Direttur Ġenerali għat-Tassazzjoni u l-Unjoni Doganali jaħtar il-membri minn fost l-organizzazzjonijiet u l-individwi li jkunu wieġbu sejħa għall-applikazzjonijiet.
   4.   L-organizzazzjonijiet jinnominaw ir-rappreżentant tagħhom u sostitut li jissostitwixxih meta jkun assenti jew indispost. Id-Direttur Ġenerali għat-Tassazzjoni u l-Unjoni Doganali jista’ jirrifjuta rappreżentant jew sostitut propost minn organizzazzjoni jekk hu jew hi ma j/tkunx j/tilħaq il-livell meħtieġ fis-sejħa għall-applikazzjoni. F’dawn il-każijiet, l-organizzazzjoni kkonċernata tintalab taħtar rappreżentant jew sostitut ieħor.
   5.   Fil-każ ta’ individwi maħtura fil-kapaċità personali tagħhom, jistgħu jsiru dispożizzjonijiet biex kull membru jkollu sostitut. Is-sostitut jinħatar skont l-istess kundizzjonijiet bħall-membru, u jissostitwixxi awtomatikament lill-membru jekk dan ikun assenti jew indispost.
   6.   Il-membri jinħatru għal sentejn. Huma jibqgħu fil-kariga sa tmiem il-mandat tagħhom. Il-mandat tagħhom jista’ jiġġedded jekk iwieġbu għal sejħa ġdida għall-applikazzjonijiet.
   7.   L-applikanti li jkunu tqiesu bħala xierqa iżda li ma jkunux inħatru jistgħu jitniżżlu f’lista ta’ riżerva (“il-lista”), li tinżamm għal sentejn, li l-Kummissjoni tista’ tuża biex taħtar sostituti.
   8.   Membri maħtura fil-kapaċità personali tagħhom jaġixxu b’mod indipendenti u fl-interess pubbliku.
   9.   Il-membri kollha u s-sostituti tagħhom jieħdu sehem attiv ħafna u ta’ kwalità għolja fil-laqgħat, u fil-preparazzjoni u fis-segwitu tagħhom jekk ikun meħtieġ.
   10.   Membri li jirriżenjaw jew li ma jirrispettawx il-kundizzjonijiet stipulati fil-paragrafi 2, 8 u 9 ta’ dan l-Artikolu, jew fl-Artikolu 339 tat-Trattat, jistgħu jiġu ssostitwiti għall-kumplament tal-mandat tagħhom minn membru maħtur mill-Kummissjoni. Il-Kummissjoni tuża l-lista biex taħtar sostituti.
   Id-Direttur Ġenerali għat-Tassazzjoni u l-Unjoni Doganali jista’ jitlob lil organizzazzjoni biex taħtar rappreżentant jew sostitut ieħor jekk iqis li hu jew hi ma j/tikkonformax mal-kondizzjonijiet stabbiliti fil-paragrafu 9 ta’ dan l-Artikolu.
   11.   L-ismijiet tal-individwi appuntati fil-kapaċità personali tagħhom u tal-organizzazzjonijiet jiġu ppubblikati fir-reġistru tal-gruppi esperti tal-Kummissjoni u entitajiet simili oħrajn (“ir-Reġistru”) u fuq il-websajt tad-Direttorat Ġenerali għat-Tassazzjoni u l-Unjoni Doganali.
   12.   Id-dejta personali tinġabar, tiġi pproċessata u tiġi ppubblikata skont ir-Regolament (KE) Nru 45/2001.
   Artikolu 5
   L-operat
   1.   Il-grupp ikun presedut minn rappreżentant tal-Kummissjoni.
   2.   Bi qbil mas-servizzi tal-Kummissjoni, il-grupp jista' jistabbilixxi sottogruppi biex jeżaminaw kwistjonijiet speċifiċi abbażi ta' termini ta' referenza definiti mill-grupp. Kif jintemm il-mandat tagħhom, dawn is-sottogruppi jiġu xolti.
   3.   Ir-rappreżentant tal-Kummissjoni jista’ jistieden esperti esterni biex jipparteċipaw fil-ħidma tal-grupp jew tas-sottogrupp fuq bażi ad hoc jekk huma jkollhom għarfien espert speċifiku li jkun ta’ benefiċċju għall-grupp. Barra minn hekk, ir-rappreżentant tal-Kummissjoni jista’ jagħti status ta’ osservatur lil ċerti individwi jew organizzazzjonijiet kif iddefiniti fir-Regola 8(3) tar-regoli orizzontali dwar il-gruppi ta’ esperti.
   4.   Il-membri tal-grupp u r-rappreżentanti tagħhom, kif ukoll l-esperti u l-osservaturi mistiedna, jikkonformaw mal-obbligi tas-segretezza professjonali stabbiliti fit-Trattati u fir-regoli ta' implimentazzjoni tagħhom, kif ukoll mar-regoli tal-Kummissjoni dwar is-sigurtà li għandhom x’jaqsmu mal-protezzjoni tat-tagħrif ikklassifikat tal-UE, stabbiliti fl-Anness għad-Deċiżjoni tal-Kummissjoni 2001/844/KE, KEFA, Euratom (4). Jekk jonqsu milli jirrispettaw dawn l-obbligi, il-Kummissjoni tista’ tieħu kwalunkwe miżuri xierqa.
   5.   Il-grupp u s-sottogruppi tiegħu normalment jiltaqgħu f’bini tal-Kummissjoni, fil-forma u skont l-iskeda stabbilita mill-Kummissjoni. Il-Kummissjoni tipprovdi s-servizzi segretarjali. Uffiċjali oħrajn tal-Kummissjoni li jkollhom interess fil-proċedimenti jistgħu jattendu l-laqgħat tal-grupp u tas-sottogruppi tiegħu.
   6.   Il-grupp għandu jadotta r-regoli ta’ proċedura tiegħu abbażi tar-regoli standard ta’ proċedura għall-gruppi ta’ esperti.
   7.   Il-Kummissjoni tippubblika t-tagħrif rilevanti dwar l-attivitajiet li jwettaq il-grupp, billi tinkludih fir-Reġistru jew billi tinkludih f’sit tal-internet speċifiku ddedikat għall-grupp li jkun hemm referenza għalih fir-Reġistru.
   Artikolu 6
   Spejjeż tal-laqgħat
   1.   Il-parteċipanti fl-attivitajiet tal-grupp ma jitħallsux għas-servizzi li jipprovdu.
   2.   L-ispejjeż għall-ivvjaġġar u għall-għajxien li jkunu għamlu dawk li jieħdu sehem fl-attivitajiet tal-grupp jiġu rimborżati mill-Kummissjoni skont id-dispożizzjonijiet fis-seħħ fi ħdan il-Kummissjoni.
   3.   Dawk l-ispejjeż jiġu rimborżati fi ħdan il-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi.

      Magħmul fi Brussell, is-26 ta’ Ġunju 2012.

            Għall-Kummissjoni

         Algirdas ŠEMETA

            Membru tal-Kummissjoni

      (1)  COM(2011) 851, 6.12.2011.

      (2)  COM(2010) 543, 8.10.2010.

      (3)  ĠU L 8, 12.1.2001, p. 1.

      (4)  Id-Deċiżjoni tal-Kummissjoni tad-29 ta’ Novembru 2001 li temenda r-Regoli Interni tal-Proċedura, (ĠU L 317, 3.12.2001, p. 1).


title: Id-Deċiżjoni tal-Kunsill tat-28 ta' Ottubru 1991 dwar il-konklużjoni ta' Ftehim bejn il-Komunità Ekonomika Ewropea u r-Repubblika ta' l-Iżlanda li jistabbilixxi l-koperazzjoni fil-qasam ta' l-edukazzjoni u tat-taħriġ fi ħdan il-qafas tal-programm Erasmus

text:
Avviż Legali Importanti

|

31991D0613

Official Journal L 332 , 03/12/1991 P. 0021 - 0021

		Id-Deċiżjoni tal-Kunsilltat-28 ta' Ottubru 1991dwar il-konklużjoni ta' Ftehim bejn il-Komunità Ekonomika Ewropea u r-Repubblika ta' l-Iżlanda li jistabbilixxi l-koperazzjoni fil-qasam ta' l-edukazzjoni u tat-taħriġ fi ħdan il-qafas tal-programm Erasmus(91/613/KEE)IL-KUNSILL TAL-KOMUNITAJIET EWROPEJ,Wara li kkonsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu,Wara li kkonsidra l-proposta tal-Kummissjoni [1],Wara li kkonsidra l-opinjoni tal-Parlament Ewropew [2],Billi permezz tad-Deċiżjoni 87/327/KEE [3] kif emendata bid-Deċiżjoni 89/663/KEE [4], il-Kunsill adotta l-Iskema ta' Azzjoni tal-Komunità Ewropea għall-Mobilità ta' l-Istudenti ta' l-Università (Erasmus);Billi fil-5 ta' Novembru 1990, il-Kunsill awtorizza lill-Kummisjoni sabiex tinnegozja mal-pajjiżi ta' l-EFTA u mal-Liechtenstein, bi qbil ma' Direttivi speċifiċi għan-negozjar, ftehim bilaterali li għandhom bħala l-għan tagħhom il-koperazzjoni fil-qasam ta' l-edukazzjoni u tat-taħriġ fi ħdan il-qafas tal-programm Erasmus;Billi Ftehim ta' Koperazzjoni bejn il-Komunità Ekonomika Ewropea u r-Repubblika ta' l-Iżlanda min-natura tiegħu iseddaq l-impatt tal-programm Erasmus sabiex jiżviluppa l-koperazzjoni bejn l-universitajiet u sabiex isaħħaħ il-livelli tal-kapaċitajiet tar-riżorsi umani fl-Ewropa,IDDEĊIEDA KIF ĠEJ:Artikolu 1Il-Ftehim bejn il-Komunità Ekonomika Ewropea u r-Repubblika ta' l-Iżlanda li jistabbilixxi l-koperazzjoni fil-qasam ta' l-edukazzjoni u tat-taħriġ fi ħdan il-qafas tal-programm Erasmus huwa b'dan il-mezz approvat f'isem il-Komunità.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill għandu jagħti n-notifika li hemm referenza għaliha fl-Artikolu 13 tal-Ftehim [5].Magħmula fil-Lussemburgu, nhar it-28 ta' Ottubru 1991.Għall-KunsillIl-PresidentJ. M. M. Ritzen[1] ĠU C 127, tas-17.5.1991, p. 3.[2] Opinjoni mogħtija nhar l-24 ta' Ottubru 1991 (għadha mhux ippubblikata fil-Ġurnal Uffiċjali).[3] ĠU L 166, tal-25.6.1987, p. 20.[4] ĠU L 395, tat-30.12.1989, p. 23.[5] Ara l-paġna 71 ta' dan il-Ġurnal Uffiċjali.--------------------------------------------------


title: Id-Deċiżjoni tal-Kunsill tat-28 ta' Mejju 2001 dwar il-konklużjoni ta' Ftehim f'forma ta' Skambju ta' Ittri bejn il-Komunità Ewropea u r-Repubblika Arġentina skond l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 għall-modifikazzjoni ta' konċessjonijiet fir-rigward tat-tewm previst fl-Iskeda CXL annessa mal-GATT

text:
Avviż Legali Importanti

|

32001D0404

Official Journal L 142 , 29/05/2001 P. 0007 - 0007

		Id-Deċiżjoni tal-Kunsilltat-28 ta' Mejju 2001dwar il-konklużjoni ta' Ftehim f'forma ta' Skambju ta' Ittri bejn il-Komunità Ewropea u r-Repubblika Arġentina skond l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 għall-modifikazzjoni ta' konċessjonijiet fir-rigward tat-tewm previst fl-Iskeda CXL annessa mal-GATT(2001/404/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 b'konġunzjoni ma' l-ewwel sentenza ta' l-Artikolu 300(2) tiegħu,Wara li kkunsidra l-proposta tal-Kummissjoni,Billi:(1) Fit-2 ta' Mejju 2000, il-Kunsill awtorizza l-Kummissjoni biex tidħol f'negozjati u konsultazzjonijiet mal-Membri ta' l-WTO taħt l-Artikolu XXVIII tal-GATT 1994 bil-ħsieb li timmodifika t-tariffi għat-tewm.(2) In-negozjati kienu mmexxija mill-Kummissjoni b'konsultazzjoni mal-Kumitat ta' l-Artikolu 133 u fi ħdan l-istruttura tad-direttivi tan-negozjati maħruġa mill-Kunsill.(3) Negozjati mar-Repubblika Arġentina, l-uniku membru ta' l-WTO li għandha interess prinċipali li tipprovdi, kienu konklużi b'suċċess.(4) Il-Ftehim f'forma ta' Skambju ta' Ittri bejn il-Komunità Ewropea u r-Repubblika Arġentina għall-modifikazzjoni ta' konċessjonijiet għat-tewm allura jridu jiġu modifikati.(5) Il-miżuri meħtieġa biex din id-Deċiżjoni tkun implimentata jridu jkunu addottati bi qbil mal-proċeduri tal-maniġment stabbiliti fl-Artikolu 46 tar-Regolament (KE) Nru 2200/96 [1],IDDEĊIEDA KIF ĠEJ:Artikolu 1Il-Ftehim f'forma ta' Skambju ta' Ittri bejn il-Komunità Ewropea u r-Repubblika Arġentina skond l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 għall-modifikazzjoni ta' konċessjonijiet dwar it-tewm previst fi skeda CXL anness mal-GATT, hu hawnhekk approvat f'isem il-Komunità.It-test tal-Ftehim huwa anness ma' din id-Deċiżjoni.Artikolu 2Il-Kummissjoni, assistita mill-Kumitat stabbilit bl-Artikolu 45 tar-Regola (KE) Nru 2200/96, irid jadotta l-miżuri neċessarji għall-immaniġjar tal-kwoti tat-tariffi previsti fil-Ftehim bi qbil mal-proċeduri previsti fl-Artikolu 46 ta' dak ir-Regolament.Artikolu 3Il-President tal-Kunsill huwa hawnhekk awtorizzat biex jinnomina l-persuna li jkollha l-fakolta' li tiffirma l-Ftehim biex jorbot lill-Komunità [2].Artikolu 4Din id-Deċizjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmula fi Brussel, fit-28 ta' Mejju 2001.F'isem il-KunsillIl-PresidentT. Bodström[1] ĠU L 297, 21.11.96, p. 1. Ir-Regolament kif l-aħħar emendat mir-Regolament (KE) Nru 2826/2000 (ĠU L 328, 23.12.00, p. 2).[2] Id-data tal-bidu fis-seħħ tal-Ftehim se tkun pubblikata fil-Ġurnal Uffiċjali tal-Komunitajiet Ewropej.--------------------------------------------------


title: Id-Deċiżjoni tal-Kunsill tal-11 ta' Diċembru 1997 li tippreskrivi l-proċedura biex tkun adottata l-pożizzjoni tal-Komunità fil-Kumitat ta' l-Unjoni Doganali Konġunta stabbilit bid-Deċiżjoni Nru 1/95 tal-Kunsill ta' l-Assoċjazzjoni KE -Turkija dwar l-implimentazzjoni tal-fażi finali ta' l-Unjoni Doganali

text:
Avviż Legali Importanti

|

31997D0833

Official Journal L 345 , 16/12/1997 P. 0052 - 0052

		Id-Deċiżjoni tal-Kunsilltal-11 ta' Diċembru 1997li tippreskrivi l-proċedura biex tkun adottata l-pożizzjoni tal-Komunità fil-Kumitat ta' l-Unjoni Doganali Konġunta stabbilit bid-Deċiżjoni Nru 1/95 tal-Kunsill ta' l-Assoċjazzjoni KE -Turkija dwar l-implimentazzjoni tal-fażi finali ta' l-Unjoni Doganali(97/833/KE)IL-KUNSILL TA' L-UNJONI EWROPEA,Wara li kunsidra t-Trattat li jistabbilixxi l-Komunità Ewropea, u partikolarment l-Artikolu 113 tiegħu,Wara li kunsidra l-proposta mill-Kummissjoni [1],Wara li kunsidra l-opinjoni tal-Parlament Ewropew [2],Billi d-Deċiżjoni Nru 1/95 [3] tal-Kunsill ta' l-Assoċjazzjoni KE-Turkija stabbiliet Kumitat Konġunt ta' Unjoni Doganali; billi dan il-Kumitat għandu s-setgħa li jfassal rakkomandazzjonijiet lill-Kunsill ta' l-Assoċjazzjoni u għandu s-setgħa li jieħu deċiżjonijiet fil-każijiet li għalihom tipprovdi d-Deċiżjoni imsemmija;Billi għall-finijiet ta' proċeduri tal-Kumitat Konġunt huwa meħtieġ li jkunu preskritti regoli biex ikunu adottati pożizzjonijiet komuni li fuq il-bażi tagħhom il-Komunità, rappreżentata mill-Kummissjoni fuq il-Kumitat Konġunt, tkun tista’ tidħol f'obbligi dwar it-Turkija;Billi x-xogħol tal-Kumitat Konġunt huwa li jiżgura t-tħaddim sew ta' l-Unjoni Doganali u tal-kummerċ ħieles bejn il-Partijiet; billi pożizzjonijiet komuni li għandhom ikunu adottati mill-Komunità jaqgħu fil-kamp ta' applikazzjoni ta' l-Artikolu 113 tat-Trattat, u l-proċedura li għaliha jipprovdi dak l-Artikolu għandha tapplika bħala regola;Billi huwa meħtieġ, madankollu, li jkun provdut li pożizzjonijiet komuni dwar l-applikazzjoni tal-leġislazzjoni tal-Komunità u kull aġġustament tekniku assoċjat magħha jew dwar il-valutazzjoni ta' mġieba li tmur kontra l-kompetizzjoni għandhom ikunu adottati mill-Kummissjoni,ADOTTA DIN ID-DEĊIŻJONI:Artikolu 1Bla ħsara għall-Artikolu 2, il-pożizzjoni li għandha tieħu l-Komunità fil-Kumitat Konġunt ta' l-Unjoni Doganali għandha tkun adottata mill-Kunsill, billi jaġixxi b'maġġoranza kwalifikata fuq proposta mill-Kummissjoni.Artikolu 2Il-pożizzjoni li trid tieħu l-Komunità fil-Kumitat Konġunt ta' l-Unjoni Doganali għandha tkun adottata mill-Kummissjoni meta l-pożizzjoni msemmija tkun dwar traspożizzjoni sempliċi ta' atti ta' leġiżlazzjoni tal-Komunità fl-Unjoni Doganali, jekk ikun meħtieġ permezz ta' aġġustamenti tekniċi, jew għall-valutazzjoni ta' mġieba li tmur kontra l-kompetizzjoni. Ir-rapport ta' kull sena mill-Kummissjoni dwar l-implimentazzjoni ta' l-Unjoni Doganali għandu wkoll jgħarraf lill-Parlament Ewropew bid-deċiżjonijiet meħuda mill-Kumitat Konġunt.Artikolu 3Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej.Magħmula fi Brussel, fil-11 ta' Diċembru 1997.Għall-KunsillIl-PresidentM. Delvaux-Stehres[1] ĠU C 84, tal-21.3.1996, p. 14.[2] Opinjoni mogħtija fit-18 ta' Novembru 1997 (għadha mhux ippubblikata fil-Ġurnal Uffiċjali).[3] ĠU C 35, tat-13.2.1996, p. 1.--------------------------------------------------


title: Id-Deċiżjoni tal-Kummissjoni ta' l- 14 ta' Jannar 2005 li tistabbilixxi l- Aġenzija Eżekuttiva Edukattiva, Awdjoviżiva u Kulturali għat-tmexxija ta' l-azzjoni komunitarja fl-oqsma ta' l-edukazzjoni, l-awdjoviżwal u l-kultura fl-applikazzjoni tar-Regolament tal-Kunsill (KE) Nru 58/2003

text:
               14.10.2005

               MT

               Il-Ġurnal Uffiċjali ta’ l-Unjoni Ewropea

               305

         ID-DEĊIŻJONI TAL-KUMMISSJONI
   ta' l-14 ta' Jannar 2005
   li tistabbilixxi l-“Aġenzija Eżekuttiva Edukattiva, Awdjoviżiva u Kulturali” għat-tmexxija ta' l-azzjoni komunitarja fl-oqsma ta' l-edukazzjoni, l-awdjoviżwal u l-kultura fl-applikazzjoni tar-Regolament tal-Kunsill (KE) Nru 58/2003
   (2005/56/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 58/2003 tal-Kunsill tad-19 ta' Diċembru 2002 li jittratta dwar l-istatut ta' l-aġenziji eżekuttivi inkarigati minn ċerti xogħlijiet relattivi għat-tmexxija ta' programmi komunitarji (1), u b'mod speċjali l-paragrafu 1 ta' l-Artikolu 3 imsemmi fih,
   Billi:

               (1)

               Ir-Regolament (KE) Nru 58/2003 jagħti s-setgħa lill-Kummissjoni li tiddeċiedi dwar il-ħolqien ta' aġenziji eżekuttivi konformi ma' l-istatut ġenerali stabbilit minn dak ir-Regolament u li tinkarigahom minn ċerti xogħlijiet relattivi għat-tmexxija ta' programm jew diversi programmi komunitarji; din id-deċiżjoni ma taffettwax l-applikazzjoni ta' dak ir-Regolament.

               (2)

               Il-ħolqien ta' aġenzija eżekuttiva għandu jippermetti lill-Kummissjoni li tikkonċentra fuq l-attivitajiet u l-funzjonijiet l-iktar importanti, li m'humiex ta' natura li jsiru esterni, mingħajr madankollu ma titlef il-patrunanza, il-kontroll, u r-responsabbiltà aħħarija ta' l-azzjonijiet immexxija mill-aġenziji eżekuttivi.

               (3)

               It-tmexxija ta' ċerti kostitwenti ċentralizzati ta' numru ta' programmi fl-oqsma ta' l-edukazzjoni, l-awdjoviżwal u dak kulturali jinvolvi l-implimentazzjoni ta' proġetti ta' natura teknika, li ma jimplikawx teħid ta' deċiżjonijiet ta' natura politika, u titlob livell għoli ta' għarfien tekniku u finanzjarju matul il-fażijiet tal-proġett.

               (4)

               Id-delega ta' xogħlijiet marbuta ma' l-eżekuzzjoni ta' dawn il-programmi lil xi aġenzija eżekuttiva tista' ssir skond separazzjoni ċara bejn min-naħa waħda l-istadji tal-programmazzjoni u l-adozzjoni tad-deċiżjonijiet ta' finanzjament, li għandhom ikunu ġejjin mis-servizzi tal-Kummissjoni, u min-naħa l-oħra t-twettiq tal-proġetti, li għandhom ikunu fdati lill-aġenzija eżekuttiva.

               (5)

               It-twaqqif ta' aġenzija eżekuttiva, la timmodifika d-delega mill-Kunsill lill-Kummissjoni tat-tmexxija ta' ċerti fażijiet ta' l-azzjonijiet ipprovduti taħt il-programmi differenti u lanqas id-delega ta' xogħlijiet marbuta ma' tmexxija ta' aġenziji nazzjonali dwar ċerti programmi.

               (6)

               Saret analiżi dwar l-ispejjeż u l-vantaġġi għal dan il-għan u uriet li l-fatt li jirrikorru lejn aġenzija eżekuttiva għat-tmexxija ta' ċerti kostitwenti ċentralizzati ta' programmi fl-oqsma ta' l-edukazzjoni, l-awdjoviżiv u dak tal-kultura jirrappreżenta l-għażla l-iktar vantaġġuża meta mqabbla ma' l-għażliet l-oħra disponibbli, kemm mil-lat finanzjarju kif ukoll mil-lat mhux finanzjarju.

               (7)

               Il-miżuri previsti b'din id-Deċiżjoni jaqblu ma' l-opinjoni tal-Kumitat ta' l-Aġenziji Eżekuttivi,

               (8)

               Ir-Regolament tal-Kummissjoni (KE) Nru. 1653/2004 tal-21 ta' Settembru 2004 jipprovdi regolament finanzjarju standard għall-aġenziji eżekuttivi mwaqqfa skond ir-Regolament tal-Kunsill (KE) Nru. 58/2003 (2).

         IDDEĊIDIET:
   Artikolu 1
   Ħolqien ta' l-Aġenzija
   1.   Twaqqfet Aġenzija Eżekuttiva (minn hawn 'il quddiem imsejħa “l-Aġenzija”) għat-tmexxija ta' l-azzjoni Komunitarja fl-oqsma ta' l-edukazzjoni, l-awdjoviżwal u dak tal-kultura, li l-istatut tagħha hu kkontrollat bir-Regolament (KE) Nru 58/2003.
   2.   Id-denominazzjoni ta' l-Aġenzija hi “Aġenzija Eżekuttiva ta' l-Edukazzjoni, ta' l-Awdjoviżwal u tal-Kultura”.
   Artikolu 2
   Post
   L-Aġenzija ser tkun fi Brussell.
   Artikolu 3
   Tul ta' żmien
   1.   L-Aġenzija twaqqfet għal perjodu li jibda mill-1 ta' Jannar 2005 u li jispiċċa fil-31 ta' Diċembru 2008.
   2.   Trid tiġi mfassla evalwazzjoni ta' l-operat ta' l-Aġenzija, inkluż analiżi ta' l-ispejjeż vis-a-vis il-benefiċċji kif imsemmi fl-Artikolu 3(1) tar-Regolament (KE) Nru. 58/2003, mill-Kummissjoni fl-2006, bil-għan tar-reviżjoni jew estensjoni possibbli tal-kompiti ta' l-Aġenzija fil-qafas tal-ġenerazzjoni l-ġdida ta' programmi fil-kamp ta' l-edukazzjoni, l-awdjoviżwal u l-kultura.
   Artikolu 4
   Għanijiet u xogħlijiet
   1.   L-Aġenzija tkun responsabbli mit-tmexxija ta' ċerti kostitwenti tal-programmi komunitarji li ġejjin :

               a)

               it-tieni fażi tal-programm ta' azzjoni Komunitarja fir-rigward ta' l-edukazzjoni “Socrates” approvat bid-Deċiżjoni 253/2000/KE tal-Parlament Ewropew u tal-Kunsill (3);

               b)

               it-tieni fażi tal-programm ta' azzjoni Komunitarja fir-rigward tal-formazzjoni professjonali “Leonardo da Vinci” approvat bid-Deċiżjoni 1999/382/KE tal-Kunsill (4);

               c)

               il-programm ta' azzjoni Komunitarja “YOUTH” approvat bid-Deċiżjoni 1031/2000/KE tal-Parlament Ewropew u tal-Kunsill (5);

               d)

               il-programm “Culture 2000” approvat bid-Deċiżjoni 508/2000/KE tal-Parlament Ewropew u tal-Kunsill (6);

               e)

               il-programm ta' inkoraġġiment għall-iżvilupp tax-xogħlijiet awdjoviżivi Ewropej (MEDIA Plus — Żvilupp, Distribuzzjoni u Promozzjoni 2001-2005) approvat bid-Deċiżjoni 2000/821/KE tal-Kunsill (7);

               f)

               il-programm ta' formazzjoni għall-professjonisti ta' l-industrija Ewropea tal-programmmi awdjoviżivi (MEDIA-formation 2001-2005) approvat bid-Deċiżjoni 163/2001/KE tal-Parlament Ewropew u tal-Kunsill (8);

               g)

               il-programm biex tittejjeb il-kwalità ta' l-edukazzjoni terzjarja u għall-promozzjoni ta' l-iskambju interkulturali permezz tal-kooperazzjoni mal-pajjiżi terzi (Erasmus mundus) approvat bid-Deċiżjoni 2317/2003/KE tal-Parlament Ewropew u tal-Kunsill (9);

               h)

               il-programm mifrux fuq medda ta' snin (2004-2006) għall-integrazzjoni effittiva tat-teknoloġija ta' l-informazzjoni u tal-komunikazzjoni (TIK) fis-sistemi ta' l-edukazzjoni u l-formazzjoni fl-Ewropa (“tagħlim on-line”) (E-learning) approvat bid-Deċiżjoni 2318/2003/KE tal-Parlament Ewropew u tal-Kunsill (10);

               i)

               il-programm ta' azzjoni Komunitarja għall-promozzjoni taċ-ċittadinanza ewropea attiva (parteċipazzjoni ċivika) approvat bid-Deċiżjoni 2004/100/KE tal-Kunsill (11);

               j)

               il-programm ta' azzjoni Komunitarja għall-promozzjoni ta' l-organizzazzjonijiet attivi fuq livell ewropew fil-qasam taż-żgħażagħ approvat bid-Deċiżjoni 790/2004/KE tal-Parlament Ewropew u tal-Kunsill (12);

               k)

               il-programm ta' azzjoni Komunitarja għall-promozzjoni ta' l-organizzazzjonijiet attivi fuq livell ewropew u għas-sostenn ta' attivitajiet tal-mument fil-qasam ta' l-edukazzjoni u tal-formazzjoni approvat bid-Deċiżjoni 791/2004/KE tal-Parlament Ewropew u tal-Kunsill (13);

               l)

               il-programm ta' azzjoni Komunitarja għall-promozzjoni ta' l-organizzazzjonijiet attivi fuq livell ewropew fil-qasam tal-kultura approvat bid-Deċiżjoni 792/2004/KE tal-Parlament Ewropew u tal-Kunsill (14);

               m)

               il-proġetti fil-qasam ta' l-edukazzjoni terzjarja li jistgħu jkunu finanzjati mid-dispożizzjonijiet relattivi għall-għajnuna għall-kooperazzjoni ekonomika mal-pajjiżi li qed jiżviluppaw fl-Asja approvati fil-qafas tar-Regolament KEE Nru 443/92 tal-Kunsill (15).

         2.   L-Aġenzija ser tkun responsabbli għas-segwenti rwoli, għat-tmexxija tal-kostitwenti tal-programmi komunitarji msemmija fil-paragrafu 1:

               a)

               it-tmexxija ta' kull fażi tal-proġetti fil-qafas ta' l-eżekuzzjoni tal-programmi komunitarji fdati lilha, skond il-programm ta' ħidma annwali siewja għal deċiżjoni ta' finanzjament fir-rigward ta' sussidji u ta' swieq fl-oqsma ta' l-edukazzjoni, ta' l-awdjoviżiv u ta' dak tal-kultura u adottati mill-Kummissjoni jew skond deċiżjonijiet ta' finanzjament speċifiku adottati mill-Kumissjoni kif ukoll il-kontrolli meħtieġa, billi tadotta d-deċiżjonijiet rilevanti skond id-delegazzjoni tal-Kummissjoni;

               b)

               li tadotta l-istrumenti tal-baġit, l-implimentazzjoni baġitarja għad-dħul u nfiq u twettiq, meta l-Kummissjoni tat is-setgħa li tagħmel dan, għal xi wħud jew kull operat meħtieġ għall-ġestjoni tal-programmi tal-Komunità, u b'mod speċjali dawk marbuta ma' l-għotja ta' sussidji u kuntratti;

               c)

               il-ġbir, l-analiżi u t-trasmissjoni lill-Kummissjoni ta' l-informazzjoni kollha neċessarja biex ikun orjentat it-tħaddim tal-programmi komunitarji.

         3.   L-Aġenzija tista' tkun inkarigata mill-Kummissjoni, wara rakkomandazzjoni tal-Kumitat ta' l-Aġenziji Eżekuttivi pprovduti taħt l-Artikolu 24 tar-Regolament (KE) Nru. 58/2003, mill-eżekuzzjoni ta' xogħlijiet ta' l-istess natura fil-qafas ta' programmi komunitarji oħra fl-oqsma ta' l-edukazzjoni, l-awdjoviżwal u dak tal-kultura, skond l-Artikolu 2 tar-Regolament (KE) Nru 58/2003, bħal dawk imsemmija fil-paragrafu 1.
   4.   Id-deċiżjoni tad-delegazzjoni tal-Kummissjoni tiddefinixxi b'mod dettaljat it-totalità tax-xogħlijiet fdati lill-Aġenzija, u hi adattata skond ix-xogħlijiet l-oħra eventwalment fdati lill-Aġenzija. Din hi mgħoddija, b'titolu ta' informazzjoni, lill-Kumitat ta' l-Aġenziji Eżekuttivi.
   Artikolu 5
   Struttura ta' l-organizzazzjoni
   1.   L-Aġenzija hi mmexxija minn Kumitat ta' Direzzjoni u minn Direttur magħżula mill-Kummissjoni.
   2.   Il-membri tal-Kumitat tad-Direzzjoni jinħatru għal sentejn.
   3.   Id-Direttur ta' l-Aġenzija jinħatar għal 4 snin.
   Artikolu 6
   Sussidju
   L-Aġenzija tirċievi sussidju miktub fil-baġit ġenerali tal-Komunitajiet Ewropej li jitnaqqas mill-allokazzjoni finanzjarja tal-programmi msemmija fl-Artikolu 4, paragrafu 1 u, fejn xieraq, ta' programmi komunitarji oħra li l-eżekuzzjoni tagħhom hija fdata lill-Aġenzija b' applikazzjoni ta' l-Artikolu 4, paragrafu 3.
   Artikolu 7
   Kontroll u rendikont ta' l-eżekuzzjoni
   L-Aġenzija hi sottomessa għall-kontroll tal-Kummissjoni u għandha tagħti kont b'mod regolari ta' l-eżekuzzjoni tal-programmi li huma fdati lilha, skond il-modalitajiet u l-frekwenza stipulati fl-Att tad-Delegazzjoni.
   Artikolu 8
   Eżekuzzjoni tal-baġit ta' funzjonament
   L-Aġenzija teżegwixxi l-baġit ta' funzjonament tagħha skond id-dispożizzjonijiet tar-Regolament (KE) Nru 1653/2004.

      Magħmula fi Brussell, fl-14 ta' Jannar 2005.

            Għall-Kummissjoni

         Viviane REDING

            Membru tal-Kummissjoni

      (1)  ĠU L 11 tas-16.1.2003, p. 1.

      (2)  ĠU L 297, tat-22.9.2004, p. 6.

      (3)  ĠU L 28, tat-3.2.2000, p. 1. Deċiżjoni kif l-aħħar emendata bir-Regolament tal-Kunsill (KE) Nru 885/2004 (ĠU L 168, ta'l-1.5.2004, p. 1).

      (4)  ĠU L 146, tal-11.6.1999, p. 33. Deċiżjoni kif l-aħħar emendata bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, tal-31.10.2003, p. 1).

      (5)  ĠU L 117, tat-18.5.2000, p. 1. Deċiżjoni kif l-aħħar emendata bir-Regolament tal-Kunsill (KE) Nru 885/2004.

      (6)  ĠU L 63, ta' l-10.3.2000, p. 1. Deċiżjoni kif l-aħħar emendata bir-Regolament tal-Kunsill (KE) Nru 885/2004.

      (7)  ĠU L 336, tat-30.12.2000, p. 82. Deċiżjoni kif l-aħħar emendata bir-Regolament tal-Kunsill (KE) Nru 885/2004.

      (8)  ĠU L 26, tas-27.1.2001, p. 1. Deċiżjoni kif l-aħħar emendata bir-Regolament tal-Kunsill (KE) Nru 885/2004.

      (9)  ĠU L 345, tal-31.12.2003, p. 1.

      (10)  ĠU L 345, tal-31.12.2003, p. 9.

      (11)  ĠU L 30, ta' l-4.2.2004, p. 6.

      (12)  ĠU L 138, tat-30.4.2004, p. 31.

      (13)  ĠU L 138, tat-30.4.2004, p. 40.

      (14)  ĠU L 138, tat-30.4.2004, p. 24.

      (15)  ĠU L 52, tas-27.2.1992, p. 1. Regolament Kif emendat bir-Regolament (KE) Nru 807/2003 (ĠU L 122, tas-16.5.2003, p. 36).


title: Deċiżjoni tal-Kunsill (PESK) 2015/441 tas- 16 ta' Marzu 2015 li temenda u testendi d-Deċiżjoni 2010/96/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi tas-Sigurtà tas-Somalja

text:
                  17.3.2015

                  MT

                  Il-Ġurnal Uffiċjali tal-Unjoni Ewropea

                  L 72/37

            DEĊIŻJONI TAL-KUNSILL (PESK) 2015/441
      tas-16 ta' Marzu 2015
      li temenda u testendi d-Deċiżjoni 2010/96/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi tas-Sigurtà tas-Somalja
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u b'mod partikolari l-Artikolu 42(4) u l-Artikolu 43(2) tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
      Billi:

                  (1)

                  Fil-15 ta' Frar 2010, il-Kunsill adottata d-Deċiżjoni 2010/96/PESK (1). Il-mandat tal-missjoni militari tal-UE jintemm fil-31 ta' Marzu 2015.

                  (2)

                  Il-Konferenza ta' Brussell dwar is-Somalja, li saret fis-16 ta' Settembru 2013, ipprovdiet il-bażi għall-Patt tas-Somalja u attivat mekkaniżmu għal koordinazzjoni u għall-kontroll Somalu permezz tat-task force “Patt Ġdid” għas-Somalja.

                  (3)

                  Matul il-laqgħa internazzjonali kopreseduta mir-Renju Unit u mis-Somalja, li saret f'Londra fit-18 ta' Settembru 2014, il-Gvern Federali ddeskriva t-triq għall-iżvilupp tal-Armata Nazzjonali Somala tal-Ministeru għad-Difiża sa 2019, u r-rekwiżiti immedjati tagħha.

                  (4)

                  Wara l-Analiżi Strateġika f'Ottubru 2014, il-mandat tal-missjoni militari tal-UE għandu jiġi estiż sal-31 ta' Diċembru 2016.

                  (5)

                  F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u l-implimentazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża. Id-Danimarka ma tipparteċipax fl-implimentazzjoni ta' din d-Deċiżjoni u għaldaqstant ma tikkontribwixxix għall-finanzjament ta' din il-missjoni.

                  (6)

                  Il-mandat tal-missjoni militari tal-UE għandu jiġi estiż ulterjorment b'mandat adattat,

            ADOTTA DIN ID-DEĊIŻJONI:
      Artikolu 1
      Id-Deċiżjoni 2010/96/PESK hija b'dan emendata kif ġej:

                  (1)

                  Fl-Artikolu 1, il-paragrafu 2 jinbidel b'dan li ġej:
                  “2.   Sabiex tikseb l-objettivi stabbiliti fil-paragrafu 1, il-missjoni militari tal-UE għandha tiġi skjerata fis-Somalja sabiex tindirizza kemm ir-rafforzament istituzzjonali fis-settur tad-difiża permezz ta' konsulenza strateġika kif ukoll appoġġ dirett lill-Armata Nazzjonali Somala permezz ta' taħriġ, konsulenza u gwida. Il-missjoni militari tal-UE għandha tkun ukoll lesta tipprovdi appoġġ, skont il-mezzi u l-kapaċitajiet tagħha, lil atturi oħra tal-Unjoni fl-implimentazzjoni tal-mandati rispettivi tagħhom fil-qasam tas-sigurtà u tad-difiża fis-Somalja.”.

                  (2)

                  L-Artikolu 3 jinbidel b'dan li ġej:
                  “Artikolu 3
                  Għażla tal-Kwartieri Ġenerali tal-Missjoni
                  1.   Il-Kwartieri Ġenerali tal-Missjoni għandhom ikunu fis-Somalja, fl-Ajruport Internazzjonali ta' Mogadixu f'Mogadixu. Huma għandhom iwettqu l-funzjonijiet kemm ta' Kwartieri Ġenerali Operazzjonali kif ukoll ta' Kwartieri Ġenerali tal-Forza.
                  2.   Il-Kwartieri Ġenerali tal-Missjoni għandhom jinkludu uffiċċju ta' kollegament u ta' appoġġ f'Najrobi u ċellola ta' appoġġ fi Brussell.”.

                  (3)

                  Fl-Artikolu 7, il-paragrafu 4 jinbidel b'dan li ġej:
                  “4.   Il-missjoni militari tal-UE għandha topera, skont il-mezzi u l-kapaċitajiet tagħha, f'kooperazzjoni mill-qrib ma' atturi internazzjonali oħra fir-reġjun, b'mod partikolari n-Nazzjonijiet Uniti u l-AMISOM f'konformità mar-rekwiżiti maqbula tal-Gvern Federali tas-Somalja.”.

                  (4)

                  Fl-Artikolu 10, jiżdied il-paragrafu li ġej:
                  “5.   L-ammont ta' referenza finanzjarja għall-ispejjeż komuni tal-missjoni militari tal-UE għall-perijodu mill-1 ta' April 2015 sal-31 ta' Diċembru 2016 għandu jkun ta' EUR 17 507 399. Il-perċentwal tal-ammont ta' referenza msemmi fl-Artikolu 25(1) ta' ATHENA għandu jkun ta' 30 % u l-perċentwal għall-impenn imsemmi fl-Artikolu 32(3) ta' ATHENA għandu jkun ta' 90 %.”.

                  (5)

                  Jiddaħħal l-Artikolu li ġej:
                  “Artikolu 10b
                  Ċellula ta' proġetti
                  1.   Il-missjoni militari tal-UE għandu jkollha ċellola ta' proġetti għall-identifikazzjoni u l-implimentazzjoni ta' proġetti, li għandha tiġi ffinanzjata mill-Istati Membri jew minn Stati terzi li jkunu konsistenti mal-objettivi tal-missjoni u li jikkontribwixxu għat-twettiq tal-mandat.
                  2.   Soġġett għall-paragrafu 3, il-Kmandant tal-Missjoni tal-UE għandu jkun awtorizzat li jirrikorri għal kontribuzzjonijiet finanzjarji mill-Istati Membri jew minn Stati terzi sabiex jimplimenta proġetti identifikati li jissupplimentaw b'mod konsistenti azzjonijiet oħra tal-missjoni militari tal-UE. F'tali każ, il-Kmandant tal-Missjoni tal-UE għandu jikkonkludi arranġament ma' dawk l-Istati, li jkopri b'mod partikolari l-proċeduri speċifiċi biex jiġi ttrattat kwalunkwe lment minn partijiet terzi rigward xi dannu kkawżat bħala riżultat ta' atti jew ommissjonijiet mill-Kmandant tal-Missjoni tal-UE fl-użu tal-fondi pprovduti minn dawk l-Istati.
                  Taħt l-ebda ċirkostanza l-Unjoni jew ir-RGħ m'għandhom jinżammu responsabbli mill-Istati kontribwenti bħala riżultat ta' atti jew ommissjonijiet mill-Kmandant tal-Missjoni tal-UE fl-użu tal-fondi pprovduti minn dawk l-Istati.
                  3.   Il-KPS għandu jaqbel dwar l-aċċettazzjoni ta' kontribuzzjoni finanzjarja minn Stati terzi għaċ-ċellula ta' proġetti.”.

                  (6)

                  L-Artikolu 11 huwa emendat kif ġej:

                              (a)

                              fil-paragrafu 1, il-frażi introduttorja tinbidel bi “ir-RGħ għandu jkun awtorizzat jirrilaxxa lill-Istati terzi konnessi ma' din id-Deċiżjoni, kif adatt u skont il-ħtiġijiet tal-Missjoni, informazzjoni klassifikata tal-UE ġġenerata għall-finijiet tal-Missjoni, f'konformità mad-Deċiżjoni tal-Kunsill 2013/488/UE (*):

                              (b)

                              fil-paragrafi 2 u 3, il-frażi “Deċiżjoni 2011/292/UE” tinbidel bil-frażi “Deċiżjoni 2013/488/UE”.

                  (7)

                  Fl-Artikolu 12, il-paragrafi 2 u 3 jinbidlu b'dan li ġej:
                  “2.   Il-mandat tal-missjoni militari tal-UE għandu jintemm fil-31 ta' Diċembru 2016.
                  3.   Din id-Deċiżjoni għandha titħassar mid-data tal-għeluq tal-Kwartieri Ġenerali tal-UE, l-uffiċċju ta' kollegament u ta' appoġġ f'Najrobi u ċ-ċellola ta' appoġġ fi Brussell, f'konformità mal-pjani approvati għat-tmiem tal-missjoni militari tal-UE, u mingħajr preġudizzju għall-proċeduri li jirrigwardaw l-awditu u l-preżentazzjoni tal-kontijiet tal-missjoni militari tal-UE, stipulati f'ATHENA.”.
            Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.
      Hija għandha tapplika mill-1 ta' April 2015.

         Magħmul fi Brussell, is-16 ta' Marzu 2015.

               Għall-Kunsill

               Il-President

            F. MOGHERINI

         (1)  Id-Deċiżjoni tal-Kunsill 2010/96/PESK tal-15 ta' Frar 2010 dwar missjoni militari tal-Unjoni Ewropea biex tikkontribwixxi għat-taħriġ tal-Forzi tas-Sigurtà tas-Somalja (ĠU L 44, 19.2.2010, p. 16).

         (*)  Deċiżjoni tal-Kunsill 2013/488/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).”;


title: Deċiżjoni tal-Bord Ewropew dwar ir-Riskju Sistemiku tal- 25 ta’ Marzu 2011 li tadotta r-Regoli ta’ Kondotta tal-Bord Ewropew dwar ir-Riskju Sistemiku (BERS/2011/3)

text:
               11.5.2011

               MT

               Il-Ġurnal Uffiċjali tal-Unjoni Ewropea

               C 140/18

         DEĊIŻJONI TAL-BORD EWROPEW DWAR IR-RISKJU SISTEMIKU
   tal-25 ta’ Marzu 2011
   li tadotta r-Regoli ta’ Kondotta tal-Bord Ewropew dwar ir-Riskju Sistemiku
   (BERS/2011/3)
   2011/C 140/10
   IL-BORD ĠENERALI TAL-BORD EWROPEW DWAR IR-RISKJU SISTEMIKU,
   Wara li kkunsidra r-Regolament (UE) Nru 1092/2010 tal-Parlament Ewropew u tal-Kunsill tal-24 ta' Novembru 2010 dwar is-sorveljanza makroprudenzjali fl-Unjoni Ewropea tas-sistema finanzjarja u li jistabbilixxi Bord Ewropew dwar ir-Riskju Sistemiku (1), u b'mod partikolari l-Artikolu 5(8) u l-Artikoli 7 u 8 tiegħu,
   Wara li kkunsidra d-Deċiżjoni BERS/2011/1 tal-20 ta’ Jannar 2011 li tadotta r-Regoli tal-Proċedura tal-Bord Ewropew dwar ir-Riskju Sistemiku (2), u partikolarment l-Artikolu 26 tagħha,
   ADOTTA DIN ID-DECIŻJONI:
   Artikolu waħdieni
   Il-Kodiì ta’ Kondotta tal-Bord Ewropew dwar ir-Riskju Sistemiku
   1.   Il-Kodiċì ta’ Kondotta tal-Bord Ewropew għar-Riskju Sistemiku stabbilit fl-Anness għal din id-Deċiżjoni huwa b’dan adottat; huwa għandu jifforma parti integrali minn din id-Deċiżjoni.
   2.   Din id-Deċizjoni għandha tidħol fis-seħħ fid-data tal-adozzjoni tagħha.
   3.   Id-Deċiżjoni għandha tiġi ppubblikata f’ll-Ġurnal Uffiċjali tal-Unjoni Ewropea u fuq il-websajt tal-BERS.

      Magħmul fi Frankfurt am Main, il-25 ta’ Marzu 2011

            Il-President tal-BERS

         Jean-Claude TRICHET

      (1)  ĠU L 331, 15.12.2010, p. 1.

      (2)  ĠU C 58, 24.2.2011, p. 4.

      ANNESS

         Kodiċi ta’ Kondotta tal-Bord Ewropew Dwar ir-Riskju Sistemiku

                  1.

                  Il-membri tal-Bord Ġenerali, tal-Kumitat ta’ Tmexxija, tal-Kumitat Xjentifiku Konsultattiv u tal-Kumitat Tekniku Konsultattiv (minn hawn ’il quddiem flimkien imsejħa l-“kumitati konsultattivi”) tal-Bord Ewropew dwar ir-Riskju Sistemiku (BERS) għandhom josservaw l-ogħla standard ta’ mġiba etika, skont il-prinċipji li japplikaw għalihom taħt ir-regoli applikabbli fl-istituzzjonijiet li minnhom huma jingħażlu. Huma mistennija jikkunsidraw il-karattru pubbliku tal-funzjoni tagħhom u jġibu ruħhom b’mod li jissalvagwardja u jippromovi l-fiduċja tal-pubbliku fil-BERS. Huma mistennija li jaġixxu onestament, indipendentement, imparzjalment u fl-interess tal-Unjoni kollha biss, b’diskrezzjoni u mingħajr ma jikkunsidraw interessi tagħhom stess u li jevitaw kwalunkwe sitwazzjoni li tista’ twassal għal kunflitt ta’ interess personali. Kunflitt ta’ interess jinqala’ fejn il-membri għandhom interessi finanzjarji jew mhux finanzjarji privati jew personali, li jistgħu jinfluwenzaw jew jidhru li jinfluwenzaw it-twettiq imparzjali u oġġettiv ta' dmirijiethom. Interessi privati jew personali tal-membri tfisser kull vantaġġ potenzjali għalihom infushom, il-familji tagħhom, qraba oħrajn tagħhom jew iċ-ċirku ta’ ħbieb u konoxxenzi tagħhom.

                  2.

                  Membri tal-Kumitat Xjentifiku Konsultattiv għandhom jikkonformaw ukoll ma’ kwalunkwe regoli ta’ kondotta addizzjonali li għalihom jista’ jkun hemm provvediment fl-ittra tal-ħatra tagħhom u fil-kuntratt tagħhom mal-Bank Ċentrali Ewropew.

                  3.

                  Meta jkunu qegħdin jagħmlu diskorsi pubbliċi jew dikjarazzjonijiet u fir-relazzjonijiet mal-medja dwar kwistjonijiet relatati mal-BERS, il-membri tal-Bord Ġenerali, il-Kumitat ta’ Tmexxija u l-kumitati konsultattivi tagħhom għandhom: (a) jagħmlu ċar jekk humiex qegħdin jitkellmu f’isimhom stess jew f’isem il-BERS, f’liema każ huma għandhom jikkonsultaw mal-President tal-BERS jew ma’ wieħed mill-Viċi Presidenti bil-quddiem; (b) jagħmlu ħilithom biex jirrispettaw ir-rwol rappreżentattiv tal-President; (ċ) jirrispettaw bis-sħiħ il-kunfidenzjalità; u (d) iqisu kif inhu xieraq ir-rwol u d-dmirijiet tagħhom fil-BERS.

                  4.

                  Membri tal-Bord Ġenerali, il-Kumitat ta’ Tmexxija u l-kumitati konsultattivi jistgħu jagħmlu attivitajiet ta’ tagħlim u akkademiċi kif ukoll attivitajiet mingħajr profitt fil-kapaċità personali tagħhom. F’kontribuzzjonijiet xjentifiċi jew akkademiċi dwar kwistjonijiet relatati mal-BERS, huma għandhom jagħmlu ċar illi l-kontribut isir f’kapaċità personali u ma jirrappreżentax l-opinjonijiet tal-BERS.

                  5.

                  Is-segretezza professjonali teħtieġ illi informazzjoni dwar attivitajiet tal-BERS u deċiżjonijiet li ma jkunux ġew żvelati legalment lill-pubbliku ma jiġux imxandra.

                  6.

                  Membri tal-Bord Ġenerali, il-Kumitat ta’ Tmexxija u l-kumitati konsultattivi m’għandhomx jużaw informazzjoni li mhix pubblika għall-interessi privati tagħhom jew ta’ ħaddieħor. B’mod partikolari, huma għandhom iżommu lura milli jużaw din l-informazzjoni fi kwalunkwe tranżazzjonijiet finanzjarji privati, kemm direttament kif ukoll indirettament permezz ta’ partijiet terzi u kemm jekk imwettqin b’riskju għalihom stess u f’isimhom, jew b’riskju u f’isem terzi.

                  7.

                  Ir-rispett għall-prinċipju tal-indipendenza huwa inkompatibbli mal-applikazzjoni għal, ir-riċeviment jew l-aċċettazzjoni minn kwalunkwe sors ta’ kwalunkwe benefiċċju, premju, remunerazzjoni jew rigali li jeċċedu ammont li jkun il-prassi, jekk finanzjarji jew mhux finanzjarji, li huma konnessi fi kwalunkwe mod mal-funzjoni jew attività mwettqa għall-BERS.

                  8.

                  Paragrafi 5 sa 7 għandhom ikomplu japplikaw għall-Membri tal-Bord Ġenerali, il-Kumitat ta’ Tmexxija u l-kumitati konsultattivi wara t-terminazzjoni tal-mandat tagħhom għall-BERS.

                  9.

                  Dan il-Kodiċi ta’ Kondotta għandu japplika wkoll għall-membri alternattivi u s-sostituti ta’ membri tal-Bord Ġenerali u għall-persuni li jakkumpanjawhom, għall-membri alternattivi tal-Kumitat ta’ Tmexxija u għall-membri tal-Kumitat Tekniku Konsultattiv.


title: Id-Deċiżjoni tal-Kunsill tas- 17 ta' Mejju 2004 dwar l-iffirmar ta' Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika ta' l-Armenja, min-naħa l-oħra, biex jieħu kont ta' l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka ma' l-Unjoni Ewropea

text:
Avviż Legali Importanti

|

32004D0656

Official Journal L 300 , 25/09/2004 P. 0043 - 0043

		Id-Deċiżjoni tal-Kunsilltas- 17 ta' Mejju 2004dwar l-iffirmar ta' Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika ta' l-Armenja, min-naħa l-oħra, biex jieħu kont ta' l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka ma' l-Unjoni Ewropea(2004/656/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 44(2), l-aħħar sentenza ta' l-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien ma' l-Artikolu 300(2), l-ewwel subparagrafu, l-ewwel sentenza tiegħu,Wara li kkunsidra t-Trattat ta' Adeżjoni ta' l-2003 [1], u b'mod partikulari l-Artikolu 2(3) tiegħu,Wara li kkunsidra l-Att anness mat-Trattat ta' Adeżjoni ta' l-2003, u b'mod partikulari l-Artikolu 6(2) tiegħu,Wara li kkunsidra l-proposta mill-Kummissjoni,Billi:(1) Fit- 8 ta' Diċembru 2003, il-Kunsill awtorizza lill-Kummissjoni, f'isem il-Komunità u l-Istati Membri tagħha, sabiex jinnegozjaw mar-Repubblika ta' l-Armenja Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membru tagħhom, min-naħa l-waħda, u r-Repubblika ta' l-Armenia, min-naħa l-oħra, sabiex jieħu kont ta' l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja ma' l-Unjoni Ewropea, u sabiex jipprovdi għal ċerti aġġustamenti tekniċi konnessi ma' żviluppi istituzzjonali u legali fl-Unjoni Ewropea.(2) Il-Protokoll ġie nnegozjat bejn il-Partijiet u għandu issa jiġi ffirmat f'isem il-Komunità Ewropea u l-Istati Membri tagħha, suġġett għall-konklużjoni tiegħu,IDDEĊIEDA KIF ĠEJ:Artikolu 1L-iffirmar ta' dan il-Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika ta' l-Armenja, min-naħa l-oħra, biex jieħu kont ta' l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka, ma' l-Unjoni Ewropea huwa b'dan approvat f'isem il-Komunità, suġġett għad-Deċiżjoni tal-Kunsill dwar il-konklużjoni ta' l-imsemmi Protokoll.It-Test tal-Protokoll hu mehmuż ma' din id-Deċiżjoni.Artikolu 2Il-President tal-Kunsill huwa b'dan awtorizzat sabiex jaħtar il-persuna/i awtorizzati biex jiffirmaw il-Protokoll suġġett għall-konklużjoni tiegħu.Magħmul fi Brussell, nhar is- 17 ta' Mejju 2004.Għall-KunsillIl-PresidentB. Cowen[1] ĠU L 236, tat-23.9.2003.--------------------------------------------------Protokollgħall-ftehim ta' Sħubija u kooperazzjoni bejn Il-komunitajiet ewropej Ewropej u l-istati Membri tagħhom, min-naħa l-waħda, u r-Repubblika ta' l-Armenja, min-naħa l-oħra, biex jieħu kont ta' l-Adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika ta' l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika Slovakka ma' l-Unjoni EwropeaIR-RENJU TAL-BELĠJU,IR-REPUBBLIKA ĊEKA,IR-RENJU TAD-DANIMARKA,IR-REPUBBLIKA FEDERALI TAL-ĠERMANJA,IR-REPUBBLIKA TA' L-ESTONJA,IR-REPUBBLIKA ELLENIKA,IR-RENJU TA' SPANJA,IR-REPUBBLIKA FRANĊIŻA,L-IRLANDA,IR-REPUBBLIKA TALJANA,IR-REPUBBLIKA TA' ĊIPRU,IR-REPUBBLIKA TAL-LATVJA,IR-REPUBBLIKA TAL-LITWANJA,IL-GRAN DUKAT TAL-LUSSEMBURGU,IR-REPUBBLIKA TA' L-UNGERIJA,IR-REPUBBLIKA TA' MALTA,IR-RENJU TA' L-OLANDA,IR-REPUBBLIKA TA' L-AWSTRIJA,IR-REPUBBLIKA TAL-POLONJA,IR-REPUBBLIKA PORTUGIŻA,IR-REPUBBLIKA TAS-SLOVENJA,IR-REPUBBLIKA SLOVAKKA,IR-REPUBBLIKA TAL-FINLANDJA,IR-RENJU TA' L-IŻVEZJA,IR-RENJU UNIT TAL-GRAN BRITTANJA U L-IRLANDA TA' FUQminn issa 'l quddiem imsejħa l-"Istati Membri", rappreżentati mill-Kunsill ta' l-Unjoni Ewropea, uIL-KOMUNITÀ EWROPEA U L-KOMUNITÀ EWROPEA TA' L-ENERĠIJA ATOMIKA,minn issa 'l quddiem imsejħa "l-Komunitajiet", rappreżentati mill-Kunsill ta' l-Unjoni Ewropea u l-Kummissjoni tal-Komunitajiet Ewropej,min-naħa l-waħda uR-REPUBBLIKA TA' L-ARMENJAmin-naħa l-oħra,WARA LI KKUNSIDRAW l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja ma' l-Unjoni Ewropea fl- 1 ta' Mejju 2004,FTIEHMU KIF ĠEJ:Artikolu 1Ir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja għandhom ikunu Partijiet għall-Ftehim dwar Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika ta' l-Armenia, min-naħa l-oħra [1], iffirmat fil-Lussemburgu fit- 22 ta' April 1996 (minn issa 'l quddiem il-"Ftehim") u għandhom jadottaw u jieħdu nota rispettivament, bl-istess mod bħall-Istati Membri l-oħra, tat-testi tal-Ftehim u d-dokumenti annessi miegħu.Artikolu 2Biex jittieħed kont ta' żviluppi istituzzjonali reċenti fi ħdan l-Unjoni Ewropea, il-Partijiet jaqblu li, wara t-tmiem tat-Trattat li jistabbilixxi l-Komunità Ewropea tal-Faħam u l-Azzar, dispożizzjonijiet eżistenti fil-Ftehim li jirreferu għall-Komunità Ewropea tal-Faħam u l-Azzar għandhom jitqiesu li qed jirreferu għall-Komunità Ewropea, li assumiet id-drittijiet u l-obbligi kollha li kienet ikkuntrattat il-Komunità Ewropea tal-Faħam u l-Azzar.Artikolu 3Dan il-Protokoll għandu jifforma parti integrali tal-Ftehim.Artikolu 41. Dan il-Protokoll għandu jiġi approvat mill-Komunitajiet, mill-Kunsill ta' l-Unjoni Ewropea f'isem l-Istati Membri, u mir-Repubblika ta' l-Armenja skond il-proċeduri korrispondenti tagħhom.2. Il-Partijiet għandhom jinnotifikaw lil xulxin bit-tlestija tal-proċeduri korrispondenti msemmija fil-paragrafu 1. L-istrumenti ta' approvazzjoni għandhom jiġu depożitati mas-Segretarjat Ġenerali tal-Kunsill ta' l-Unjoni Ewropea.Artikolu 51. Dan il-Protokoll għandu jidħol fis-seħħ fl- 1 ta' Mejju 2004 basta li l-istrumenti ta' approvazzjoni kollha ta' dan il-Protokoll ikunu ġew depożitati qabel dik id-data.2. Jekk mhux l-istrumenti ta' approvazzjoni kollha ta' dan il-Protokoll ikunu ġew depożitati kollha qabel dik id-data, dan il-Protokoll għandu jidħol fis-seħħ fl-ewwel jum ta' l-ewwel xahar wara d-data ta' meta jkun ġie depożitat l-aħħar strument ta' approvazzjoni.Artikolu 61. It-testi tal-Ftehim, ta' l-Att Finali u tad-dokumenti kollha annessi miegħu għandhom ikunu mfassla fil-lingwa Ċeka, Estona, Ungeriża, Latvjana, Litwana, Maltija, Pollakka, Slovena u Slovakka.2. Dawn it-testi huma mehmużin ma' dan il-Protokoll u huma ugwalment awtentiċi mat-testi fil-lingwi l-oħra li fihom huma mfassla l-Ftehim, l-Att Finali u d-dokumenti annessi miegħu.Artikolu 7Dan il-Protokoll għandu jkun imfassal f'żewġ kopji fil-lingwa Ċeka, Daniża, Olandiża, Ingliża, Estona, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Slovena, Slovakka, Spanjola, Svediża u Armena, bit-testi kollha jkunu ugwalment awtentiċi.Hecho en Bruselas, el diecinueve de mayo del dos mil cuatro.V Bruselu dne devatenáctého května dva tisíce čtyři.Udfærdiget i Bruxelles den nittende maj to tusind og fire.Geschehen zu Brüssel am neunzehnten Mai zweitausendundvier.Kahe tuhande neljanda aasta maikuu üheksateistkümnendal päeval Brüsselis.Έγινε στις Βρυξέλλες, στις δέκα εννέα Μαΐου δύο χιλιάδες τέσσερα.Done at Brussels on the nineteenth day of May in the year two thousand and four.Fait à Bruxelles, le dix-neuf mai deux mille quatre.Fatto a Bruxelles, addì diciannove maggio duemilaquattro.Briselē, divi tūkstoši ceturtā gada deviņpadsmitajā maijā.Priimta du tūkstančiai ketvirtų metų gegužės devynioliktą dieną Briuselyje.Kelt Brüsszelben, a kétezer-negyedik év május havának tizenkilencedik napján.Magħmul fi Brussell, il- 19 ta' Mejju 2004.Gedaan te Brussel, de negentiende mei tweeduizendvier.Sporządzono w Brukseli, dnia dziewiętnastego maja roku dwutysięcznego czwartego.Feito em Bruxelas, em dezanove de Maio de dois mil e quatro.V Bruseli devätnásteho mája dvetisícštyri.V Bruslju, devetnajstega maja dva tisoč štiri.Tehty Brysselissä yhdeksäntenätoista päivänä toukokuuta vuonna kaksituhattaneljä.Som skedde i Bryssel den nittonde maj tjugohundrafyra.Por los Estados miembrosZa členské státyFor medlemsstaterneFür die MitgliedstaatenLiikmesriikide nimelΓια τα κράτη μέληFor the Member StatesPour les États membresPer gli Stati membriDalībvalstu vārdāValstybių narių varduA tagállamok részérőlGħall-Istati MembriVoor de lidstatenW imieniu Państw CzłonkowskichPelos Estados-MembrosZa členské štátyZa države članiceJäsenvaltioiden puolestaPå medlemsstaternas vägnar+++++ TIFF ++++++++++ TIFF +++++Por las Comunidades EuropeasZa Evropská společenstvíFor De Europæiske FællesskaberFür die Europäischen GemeinschaftenEuroopa ühenduste nimelΓια τις Ευρωπαϊκές ΚοινότητεςFor the European CommunitiesPour les Communautés européennesPer le Comunità europeeEiropas Kopienu vārdāEuropos Bendrijų varduAz Európai Közösségek részérőlGħall-Komunitajiet EwropejVoor de Europese GemeenschappenW imieniu Wspólnot EuropejskichPelas Comunidades EuropeiasZa Európske spoločenstváZa Evropske skupnostiEuroopan yhteisöjen puolestaPå Europeiska gemenskapernas vägnar+++++ TIFF ++++++++++ TIFF +++++Por la República de ArmeniaZa Arménskou republikuFor Republikken ArmenienFür die Republik ArmenienArmeenia Vabariigi nimelΓια τη Δημοκρατία της ΑρμενίαςFor the Republic of ArmeniaPour la République d'ArméniePer la Repubblica di ArmeniaArmēnijas Republikas vārdāArmėnijos Respublikos varduAz Örmény Köztársaság részérőlGħar-Repubblika ta' l-ArmenjaVoor de Republiek ArmeniëW imieniu Republiki ArmeniiPela República da ArméniaZa Arménsku republikuZa Republiko ArmenijoArmenian tasavallan puolestaPå Republiken Armeniens vägnar+++++ TIFF ++++++++++ TIFF +++++[1] ĠU L 239, tad-9.9.1999, p. 3.--------------------------------------------------


title: Deċiżjoni tal-Kumitat Politiku u ta' Sigurtà (PESK) 2015/711 tat-28 ta' April 2015 dwar l-aċċettazzjoni ta' kontribut ta' Stat Terz għall-operazzjoni militari tal-Unjoni Ewropea biex ikun hemm kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) ATALANTA/4/2015

text:
               1.5.2015

               MT

               Il-Ġurnal Uffiċjali tal-Unjoni Ewropea

               L 113/58

         DEĊIŻJONI TAL-KUMITAT POLITIKU U TA' SIGURTÀ (PESK) 2015/711
   tat-28 ta' April 2015
   dwar l-aċċettazzjoni ta' kontribut ta' Stat Terz għall-operazzjoni militari tal-Unjoni Ewropea biex ikun hemm kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) ATALANTA/4/2015
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta' Novembru 2008 dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (1), u b'mod partikolari l-Artikolu 10 tagħha,
   Wara li kkunsidra d-Deċiżjoni tal-Kumitat Politiku u ta' Sigurtà ATALANTA/3/2009 tal-21 ta' April 2009 dwar l-istabbiliment tal-Kumitat ta' Kontributuri għall-operazzjoni militari tal-Unjoni Ewropea bi ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) (2009/369/PESK) (2),
   Billi:

               (1)

               Skont l-Artikolu 10(2) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta' Sigurtà (KPS) biex jieħu d-deċiżjonijiet rilevanti dwar l-aċċettazzjoni tal-kontributi proposti minn Stati terzi.

               (2)

               Fid-29 ta' April 2014, il-KPS adotta d-Deċiżjoni ATALANTA/2/2014 (3) li emendat id-Deċiżjoni ATALANTA/3/2009.

               (3)

               Konsegwentement għall-ittra datata l-10 ta' Diċembru 2014 mill-President tal-Kumitat Militari tal-Unjoni Ewropea, ir-rakkomandazzjoni dwar kontribut mir-Repubblika tal-Korea mid-Deputat Kmandant tal-Operazzjoni tal-UE fid-9 ta' April 2015 u r-rakkomandazzjoni mill-Kumitat Militari tal-Unjoni Ewropea fil-15 ta' April 2015, il-kontribut mir-Repubblika tal-Korea għandu jiġi aċċettat.

               (4)

               Il-parteċipazzjoni tar-Repubblika tal-Korea hija soġġetta għad-dħul fis-seħħ tal-Ftehim bejn l-Unjoni Ewropea u r-Repubblika tal-Korea li jistabbilixxi qafas għall-parteċipazzjoni tar-Repubblika tal-Korea f'operazzjonijiet tal-Unjoni Ewropea għall-immaniġġar ta' kriżijiet (4), iffirmat fit-23 ta' Mejju 2014.

               (5)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża,

         ADOTTA DIN ID-DEĊIŻJONI:
   Artikolu 1
   1.   Il-kontribut mir-Repubblika tal-Korea għall-operazzjoni militari tal-Unjoni Ewropea biex ikun hemm kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) huwa aċċettat u huwa meqjus bħala sinifikanti.
   2.   Ir-Repubblika tal-Korea hi eżentata minn kontribuzzjonijiet finanzjarji għall-baġit tal-Atalanta.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-28 ta' April 2015.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 301, 12.11.2008, p. 33.

      (2)  ĠU L 112, 6.5.2009, p. 9.

      (3)  Deċiżjoni tal-Kumitat Politiku u ta' Sigurtà Atalanta/2/2014 tad-29 ta' April 2014 dwar l-aċċettazzjoni ta' kontribut ta' Pajjiż Terz għall-operazzjoni militari tal-Unjoni Ewropea biex ikun hemm kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) u li temenda d-Deċiżjoni ATALANTA/3/2009 (2014/244/PESK) (ĠU L 132, 3.5.2014, p. 63).

      (4)  ĠU L 166, 5.6.2014, p. 3.


title: Deċiżjoni (UE) 2017/846 tal-Parlament Ewropew tas-16 ta' Marzu 2017 dwar il-prorogazzjoni tat-tul tal-mandat tal-Kumitat ta' Inkjesta biex jinvestiga allegazzjonijiet ta' kontravvenzjoni u ta' amministrazzjoni ħażina fl-applikazzjoni tad-dritt tal-Unjoni b'rabta mal-ħasil tal-flus, l-evitar tat-taxxa u l-evażjoni tat-taxxa

text:
               18.5.2017

               MT

               Il-Ġurnal Uffiċjali tal-Unjoni Ewropea

               L 125/34

         DEĊIŻJONI (UE) 2017/846 TAL-PARLAMENT EWROPEW
   tas-16 ta' Marzu 2017
   dwar il-prorogazzjoni tat-tul tal-mandat tal-Kumitat ta' Inkjesta biex jinvestiga allegazzjonijiet ta' kontravvenzjoni u ta' amministrazzjoni ħażina fl-applikazzjoni tad-dritt tal-Unjoni b'rabta mal-ħasil tal-flus, l-evitar tat-taxxa u l-evażjoni tat-taxxa
   IL-PARLAMENT EWROPEW,

               —

               wara li kkunsidra l-proposta tal-Konferenza tal-Presidenti,

               —

               wara li kkunsidra l-Artikolu 226 tat-Trattat dwar il-Funzjonament tal-Unjoni Ewropea,

               —

               wara li kkunsidra d-Deċiżjoni 95/167/KE, Euratom, KEFA tal-Parlament Ewropew, il-Kunsill u l-Kummissjoni tad-19 ta' April 1995 dwar id-dispożizzjonijiet dettaljati li jirregolaw l-eżerċizzju tad-dritt ta' inkjesta tal-Parlament Ewropew (1),

               —

               wara li kkunsidra d-Deċiżjoni (UE) 2016/1021 tiegħu tat-8 ta' Ġunju 2016 dwar it-twaqqif ta' Kumitat ta' Inkjesta inkarigat biex jinvestiga allegazzjonijiet ta' kontravvenzjoni u ta' amministrazzjoni ħażina fl-applikazzjoni tad-dritt tal-Unjoni b'rabta mal-ħasil tal-flus, l-evitar tat-taxxa u l-evażjoni tat-taxxa, is-setgħat, kif ukoll id-daqs numeriku u l-mandat tiegħu (2),

               —

               wara li kkunsidra l-Artikolu 198(11) tar-Regoli ta' Proċedura tiegħu,

               A.

               billi l-Kumitat ta' Inkjesta talab li jiġi prorogat it-tul tal-mandat tiegħu sabiex ikun jista' jimplimentah kompletament u adegwatament, wara li qies l-għadd ta' dokumenti li għad iridu jiġu eżaminati, l-analiżijiet li ġew ikkummissjonati u l-partijiet interessati li għad iridu jinstemgħu;

               1.

               Jiddeċiedi li jipproroga b'perjodu ta' tliet xhur it-tul tal-mandat tal-Kumitat ta' Inkjesta.

            Għall-Parlament Ewropew

            Il-President

         A. TAJANI

      (1)  ĠU L 113, 19.5.1995, p. 1.

      (2)  ĠU L 166, 24.6.2016, p. 10.


title: Deċiżjoni tal-Kunsill (UE) 2015/1789 tal-1 ta' Ottubru 2015 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emendi għall-Anness II (Regolamenti tekniċi, standards, ittestjar u ċertifikazzjoni) u l-Anness XX (Ambjent) tal-Ftehim ŻEE (Id-Direttiva tal-Kwalità tal-Fjuwil)

text:
                  7.10.2015

                  MT

                  Il-Ġurnal Uffiċjali tal-Unjoni Ewropea

                  L 260/20

            DEĊIŻJONI TAL-KUNSILL (UE) 2015/1789
      tal-1 ta' Ottubru 2015
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emendi għall-Anness II (Regolamenti tekniċi, standards, ittestjar u ċertifikazzjoni) u l-Anness XX (Ambjent) tal-Ftehim ŻEE (Id-Direttiva tal-Kwalità tal-Fjuwil)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 114 u l-Artikolu 192(1) flimkien mall-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta tal-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, inter alia, l-Annessi II u XX tal-Ftehim ŻEE.

                  (3)

                  Id-Direttiva 2009/30/KE tal-Parlament Ewropew u tal-Kunsill (3) għandha tiġi inkorporata fil-Ftehim ŻEE.

                  (4)

                  L-Annessi II u XX tal-Ftehim ŻEE għandhom għalhekk jiġu emendati skont dan.

                  (5)

                  Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz ta' Deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emendi proposti għal-Anness II (Regolamenti, standards, ittestjar u ċertifikazzjoni tekniċi) u l-Anness XX (Ambjent) tal-Ftehim ŻEE tkun ibbażata fuq l-abbozz tad-Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fil-Lussemburgu, l-1 ta' Ottubru 2015.

               Għall-Kunsill

               Il-President

            E. SCHNEIDER

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  Id-Direttiva 2009/30/KE tal-Parlament Ewropew u tal-Kunsill, tat-23 ta' April 2009, li temenda d-Direttiva 98/70/KE rigward l-ispeċifikazzjoni tal-petrol, tad-diżil u taż-żejt tal-gass u li tintroduċi mekkaniżmu għall-monitoraġġ u għat-tnaqqis tal-emissjonijiet tal-gassijiet serra u li temenda d-Direttiva tal-Kunsill 1999/32/KE rigward l-ispeċifikazzjoni tal-karburant użat mill-bastimenti tal-passaġġi tal-ilma interni u li tħassar id-Direttiva 93/12/KEE (ĠU L 140, 5.6.2009, p. 88).

         ABBOZZ
         DEĊIŻJONI TAL-KUMITAT KONĠUNT TAŻ-ŻEE
         Nru …/2015
         ta'li temenda l-Anness II (Regolamenti tekniċi, standards, ittestjar u ċertifikazzjoni) u l-Anness XX (Ambjent) tal-Ftehim ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:

                     (1)

                     Id-Direttiva 2009/30/KE tal-Parlament Ewropew u tal-Kunsill tat-23 ta' April 2009 li temenda d-Direttiva 98/70/KE rigward l-ispeċifikazzjoni tal-petrol, tad-diżil u taż-żejt tal-gass u li tintroduċi mekkaniżmu għall-monitoraġġ u għat-tnaqqis tal-emissjonijiet tal-gassijiet serra u li temenda d-Direttiva tal-Kunsill 1999/32/KE rigward l-ispeċifikazzjoni tal-karburant użat mill-bastimenti tal-passaġġi tal-ilma interni u li tħassar id-Direttiva 93/12/KEE (1) għandha tiġi inkorporata fil-Ftehim ŻEE.

                     (2)

                     Id-Direttiva 2009/30/KE tħassar id-Direttiva tal-Kunsill 93/12/KEE (2), li hi inkorporata fil-Ftehim ŻEE u li b'hekk għandha titħassar skont il-Ftehim ŻEE.

                     (3)

                     Għalhekk, l-Annessi II u XX tal-Ftehim ŻEE għandhom jiġu emendati skont dan,

               ADOTTA DIN ID-DEĊIŻJONI:
         Artikolu 1
         Il-Kapitolu XVII tal-Anness II tal-Ftehim ŻEE għandu jiġi emendat kif ġej:

                     1.

                     L-inċiż li ġej jiżdied fil-punt 6a (id-Direttiva 98/70/KE tal-Parlament Ewropew u tal-Kunsill):

                                 “—

                                    32009 L 0030: Id-Direttiva 2009/30/KE tal-Parlament Ewropew u tal-Kunsill tat-23 ta' April 2009 (ĠU L 140, 5.6.2009, p. 88).”

                     2.

                     It-test li ġej jiżdied fil-punt 6a (id-Direttiva 98/70/KE tal-Parlament Ewropew u tal-Kunsill):

                                 “(c)

                                 Fl-Artikolu 2(5), il-kelma ‘Iżlanda’ tiddaħħal wara l-kelma ‘Finlandja’ u l-kelma ‘Norveġja’ tiġi miżjuda wara l-kelma ‘Litwanja’.

                                 (d)

                                 Fl-Artikolu 3(4) is-subparagrafu li ġej huwa inserit wara l-ewwel subparagrafu:
                                 ‘L-Iżlanda tista' tippermetti t-tqegħid fis-suq, matul il-perjodu tas-sajf, ta' petrol li jkun fih l-etanol jew il-metanol bi pressjoni massima tal-fwar ta' 70 kPa, bil-kundizzjoni li l-etanol użat ikun bijokarburant jew li l-iffrankar tal-emissjonijiet ta' gass b'effett serra mill-użu tal-metanol jissodisfa l-kriterji speċifikati fl-Artikolu 7b(2).’

                                 (e)

                                 L-Artikoli 7a sa 7e ma għandhomx japplikaw għal-Liechtenstein.

                                 (f)

                                 L-Artikolu 7b(6) ma għandux japplika għall-Istati tal-EFTA.”

                     3.

                     It-test tal-punt 6 (id-Direttiva tal-Kunsill 93/12/KEE) jitħassar.

               Artikolu 2
         L-inċiż li ġej jiżdied mal-punt 21ad (id-Direttiva tal-Kunsill 1999/32/KE) tal-Anness XX tal-Ftehim ŻEE:

                     “—

                        32009 L 0030: Id-Direttiva 2009/30/KE tal-Parlament Ewropew u tal-Kunsill tat-23 ta' April 2009 (ĠU L 140, 5.6.2009, p. 88).”

               Artikolu 3
         It-testi tad-Direttiva 2009/30/KE bil-lingwa Islandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, huma awtentiċi.
         Artikolu 4
         Din id-Deċiżjoni tidħol fis-seħħ fi …, dment li jkunu saru n-notifiki kollha skont l-Artikolu 103(1) tal-Ftehim ŻEE (*).
         Artikolu 5
         Din id-Deċiżjoni għandha tiġi ppubblikata fit-Taqsima ŻEE ta' Il-Ġurnal Uffiċjali tal-Unjoni Ewropea u fis-Suppliment ŻEE tiegħu.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji

                  għall-Kumitat Konġunt taż-ŻEE

            (1)  ĠU L 140, 5.6.2009, p. 88.

            (2)  ĠU L 74, 27.3.1993, p. 81.

            (*)  [Mhumiex indikati rekwiżiti kostituzzjonali.] [Huma indikati rekwiżiti kostituzzjonali.]


title: 2014/633/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit tal-Impriża Konġunta SESAR għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/347

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit tal-Impriża Konġunta SESAR għas-sena finanzjarja 2012
   (2014/633/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja 2012, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05851/2014 — C7-0053/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 219/2007 tas-27 ta’ Frar 2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (4), u b’mod partikolari l-Artikolu 4b tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0197/2014),

               1.

               Jagħti l-kwittanza lid-Direttur Eżekuttiv tal-Impriża Konġunta SESAR għall-implimentazzjoni tal-baġit tal-Impriża Konġunta għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Impriża Konġunta SESAR, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 369, 17.12.2013, p. 49.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 64, 2.3.2007, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2014/418/UE: Deċiżjoni tal-Bank Ċentrali Ewropew tas- 16 ta' Ġunju 2014 li temenda d-Deċiżjoni BĊE/2007/7 dwar il-kundizzjonijiet tat-TARGET2-ECB (BĊE/2014/27)

text:
               1.7.2014

               MT

               Il-Ġurnal Uffiċjali tal-Unjoni Ewropea

               L 192/68

         DEĊIŻJONI TAL-BANK ĊENTRALI EWROPEW
   tas-16 ta' Ġunju 2014
   li temenda d-Deċiżjoni BĊE/2007/7 dwar il-kundizzjonijiet tat-TARGET2-ECB

      (BĊE/2014/27)

      (2014/418/UE)

   IL-BORD EŻEKUTTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 127(2) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 11.6 u l-Artikoli 17, 22 u 23 tiegħu,
   Wara li kkunsidra l-Linja Gwida BĊE/2012/27 tal-5 ta' Diċembru 2012 dwar sistema Trans-European Automated Real-time Gross settlement Express Transfer (TARGET2) (1), u b'mod partikolari l-Artikolu 8(2) tagħha,
   Billi:

               (1)

               Il-Linja Gwida BĊE/2012/27 speċifikat ir-remunerazzjoni fuq il-kontijiet tal-Modulu tal-Ħlas (Payments Module — PM) u s-sottokontijiet tagħhom b'tali mod li seta' jinterferixxi ma' deċiżjoni tal-Kunsill Governattiv biex titbaxxa r-rata tal-faċilità ta' depożitu għal taħt żero fil-mija.

               (2)

               B'riżultat ta' dan, il-Linja Gwida BĊE/2012/27 ġiet emendata permezz tal-Linja Gwida BĊE/2014/25 (2) sabiex jiġu eliminati dawn l-interferenzi potenzjali.

               (3)

               Għaldaqstant, huwa neċessarju li tiġi emendata ulterjorment id-Deċiżjoni BĊE/2007/7 (3) sabiex l-emendi li saru permezz tal-Linja Gwida BĊE/2014/25 għar-remunerazzjoni tal-kontijiet PM u s-sottokontijiet tagħhom jiġu riflessi fit-TARGET2-ECB,

         ADOTTA DIN ID-DEĊIŻJONI:
   Artikolu 1
   Emendi għad-Deċiżjoni BĊE/2007/7
   L-Anness tad-Deċizjoni BĊE/2007/7 huwa emendat kif ġej:

               1.

               fl-Artikolu 1, għandhom jiddaħħlu d-definizzjonijiet li ġejjin:

                           “—

                           ‘deposit facility’ means a Eurosystem standing facility which counterparties may use to make overnight deposits with an NCB at a pre-specified deposit rate,

                           —

                           ‘deposit facility rate’ means the interest rate applicable to the deposit facility,”;

               2.

               fl-Artiklu 10, il-paragrafu 3 huwa mibdul b'li ġej:
               “3.   PM accounts and their sub-accounts shall be remunerated either at zero per cent or the deposit facility rate, whichever is lower.”.

         Artikolu 2
   Dħul fis-seħħ
   Din id-Deċiżjoni għandha tidħol fis-seħħ fil-jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmula fi Frankfurt am Main, fis-16 ta' Ġunju 2014.

            Il-President tal-BĊE

         Mario DRAGHI

      (1)  ĠU L 30, 30.1.2013, p. 1.

      (2)  Linja Gwida BĊE/2014/25 tal-5 ta' Ġunju 2014 li temenda l-Linja Gwida BĊE/2012/27 dwar is-sistema Trans-European Automated Real-time Gross settlement Express Transfer (TARGET2) (ĠU L 168, 7/6/2014, p. 120).

      (3)  Deċiżjoni BĊE/2007/7 tal-24 ta' Lulju 2007 dwar il-kundizzjonijiet tat-TARGET2-ECB (ĠU L 237, 8.9.2007, p. 71).